text:
Umusaina le Fale Tele o Amerika Samoa
O lo ua atoa tino o le Tama, ua o gatasi fo’i le futia ma le umele i le loto o le tagata ma lana faigamalo ma le finagalo le seua o le Atua, ua fa’ataunu’uina ma le manuia le fa’amoemoe ua loa o epa i le foe, ina ia mafai ona umusaina le Maota o Amerika Samoa e fa’atautaia ai ana fonotaga masani e fia fa’atino fa’asamoa, i ni ana taligamalo ma le aga’i i luma o lona malo fa’ateritori o Amerika.
Ua tu le matila ma ua mata’ina le tuligasi’a aua e tetele Pesega ae ua matua i le lelei, e pei o lafoga sa fa’afofogaina i lea aso iloga i le tatou Malo. Ioe, ua taunu’u le fa’amoemoe, o le la’au o le ola lava lea!
Ua matua atoa le atuvasa i ona teuga e tatau ai i tu ma aga fa’asamoa, ina ua i ai le Fale Tele ae tainane ona fale e tua i ai i tapenaga ma mea e ao ina olioli mai e fa’atino ai le fa’amoemoe o fonotaga, ma mea uma e usuia i le Fale Tele lena.
E ui ina ua maliliu toa o le atunu’u sa latou mua i malae i afuaga o lenei galuega lelei, ae ua iloga fo’i o latou loto i le atunu’u ma lona lumana’i i le galuega ua mae’a fa’atino ma ua tutula’i i le malae o le atuvasa.
Ua tino fo’i lea igoa ua fa’ailo ai le Faletele ma ona atufalega, aua na i ai uma le vasega o ta’ita’i o Malo o le Alamoana o le pasefika, i le aofia sa pa’au mai e maimoaina lea fo’i mata’aga muamua i o tatou laufanua, ua mae’a lelei le Fale Talimalo mo le Malo o Amerika Samoa i le Malae o le Su’igaula a le Atuvasa.
E le gata i lea, ae sa aofia ai le pa’ia maualuga i fa’auluuluga o Malo o Samoa na lua, ma le fa’aafio fo’i o le afioga le Perenise o le Malo o Tonga, e taualoa ai lo latou auai mai i lenei tausaga i le sisigafu’a a Tutuila ma Manu’a.
O se taimi lelei na fa’ataoto e le ta’ita’i o le faigamalo o Amerika Samoa, aua ua fa’atino le fa’amoemoe, ae ua fa’amauina fo’i lona malae i lea taeao. E pei ona saunoa le afioga le Kovana Sili, “O le Faletele lenei mo tupulaga o le lumana’i o Amerika Samoa,” ia fai ma va’aiga ia i latou ituaiga maota sa fa’atautaia ai mataupu o saofa’iga o afio’aga ma aiga Samoa i aso ua tuana’i. Sa mau ai le tofa manino ma le fa’autaga loloto i ona faletele ae a le aga’i mai i o tatou vaitaimi o le tatou faigamalo.
Sa i ai se fa’anoanoaga i lana afioga, ina ua tau lana saunoaga ia i latou na amata afuafuaina lenei galuega. “Ua momoe mai i ti’asa i latou sa fuafuaina lenei fa’amoemoe, ua le va’ai i latou i le aso lenei, peita’i, o lo latou agaga atoa ia tula’i lenei faletele, ona fa’afetaia lea o le Atua.”
Na ia saunoa fo’i ma fa’afetaia le auai fa’apitoa o le faletua Tofiga Tufele Li’amatua, ua fai lava o ia ma sui va’aia o le afioga le Alofioamoa. O le ulua’i tau amataina o lenei poloketi, na afuafua mai lea i le vaitaimi a’o avea le afioga le Ma’oputasi Mauga Tasuaeafe Asuega ma Failautusi o le Malo Fa’alotoifale o le tatou atunu’u i lona Ofisa o Mataupu Tau Samoa, ma latou feutaga’ia ae le’i fa’atinoina se’ia o’o mai i le vaitau ua tula’i mai ai le afioga le Alofioamoa Tufele Li’amatua ma Failautusi o lea lava ofisa.
Na fa’afetaia e le afioga le Kovana Sili, le ali’i Failautusi o le Matagaluega a le Initeria o le Malo tele, Susuga Anthony M Babauta, aua o i latou na fa’atupeina mai le isi vaega tupe na fa’atupe ma mae’a ai le faletele i lona tula’i mai ai nei.
O le aofa’iga o le vaega tupe mai le DOI e $250,000. ae toina mai e le ASG le $50,000. ma ua mae’a ai loa le maota atoa lenei i ona mea e fausia ai, fa’atasi ma le totogi o tagata fa’akonekarate e fausiaina le Faletele.
O le isi fesoasoani sa mafai ona fa’amae’a ai isi tapenaga o le laufanua o le maota lea sa pasia mai lea e le Fono Faitulafono o le tatou malo, i ona maota e lua, ma sa fa’apea fo’i ona fa’afetaia e le Kovana Sili le fesaosoani mai a le afioga le Peresetene o le Senate ma le Fofoga Fetalai o le Maota o Sui.
O nisi o malo fa’aaloalogia sa mafai ona aofia i le Faletele i le taeao ananafi sa aofia ai le afioga le Perenise Fa’apaleina o le Malo o Tonga, Tupouto’a Ulukalala, le afioga le Palemia o Samoa Tuto’atasi Tuilaepa Sa’ilele Malielegaoi, Ulu o Tokelau Aliki Kerisiano Kalolo, Kovana o Tuvalu Iakoba Tae’ia Ialeli, US Coast Guard a le Malo tele Capt. Joanne Nuan ma isi fa’auluuluga o vaega o le Malo o Amerika Samoa, le afioga le Fa’amasino Sili le afioga Lealaialoa M. Kruse, Le Peresetene o le Senate, Leafioga le Tama’ita’i o le Ao Gaoteote Palaie, le afioga le Fofoga fetalai o le maota Savali Talavou Ale, le afifio i Fa’auluuluga o Matagaluega Esese o le Malo, le afifio i afioga i Senatoa o le Maota Maualuga ma Ali’i Faipule o le Maota o Sui o le Fono Faitulafono, ae tainane lava le afifio i susuga i le Aufaigaluega Pa’ia a le Atua, o Failauga o le Upu o soo se Fata Faitaulaga i le atunu’u ma le pa’ia lasilasi o le atunu’u sa auai i le malae o le Su’iga’ula a le Atuvasa i Utulei.
I le polokalama fa’ataoto o le taeao na fa’atulaga ai le susuga le Fa’afeagaiga FT Pesaleli Poufa mai Atu’u EFKAS na te ta’ita’ia le sauniga mamalu i le tatalo, ae o pese ma vi’iga o le sauniga mamalu sa fofogaina lea e le EFKAS i Vatia. O le sauniga fo’i sa i ai se avanoa e saunoa ai le afioga le Palemia o Samoa ma sa ia ‘ave le fa’afetai i le Atua o sosia e tele ua fa’amanuiaina ai Amerika Samoa, ua mafai ai ona tino se galuega tele fa’apenei, e matau i ai le atunu’u i ana tu ma agaifanua.
I le ava fo’i o le taeao fesilasilafa’i, sa mua’i tapa ipu le afioga le Palemia o Samoa Lupesoliai Aiono Tuila’epa Malielegaoi, soso’o le ‘ava a le afioga le Aofa’alupega FT Poufa ae fa’ato’a tapa ipu ai lana afioga le Kovana Sili Togiola Tulafono, soso’o le ava mo le Taitai o le US Coast Guard a le Malo tele, ma fa’asolo ai. O le tofa Afuola Kalasa, sui failautusi o le Ofisa o Mataupu Tau Samoa na saunoa ina ua mae’a le sivaloa ma le fa’atau pa’ia mo le aso iloga o le matagaluega ma le malo.
Ina ua mae’a le ava, sa fa’atautaia loa le ‘aiga matagofie, ae o lo’o fa’afiafia i le autalavou mai le EFKAS i Lauli’i, le afio’aga o lo’o alaalata’i ai le afioga le Alofioamoa ma le Faletua. Na muamua mai i lea ausiva le sao na fa’afiafia ai le Fa’aili Pu a Leoleo mai le Malo o Samoa.
I fa’aaloaloga na faliu i ai le pa’ia o le Ofisa o le Faigamalo Fa’alotoifale a le tatou malo na muamua ai fa’aaloaloga i malo pa’au mai e afua i le afioga le Palemia o Samoa, le susuga le Ta’ita’i o le Sauniga lotu e fa’apa’ia ai le maota, Fa’auluuluga o Malo uma o le pasefika o lo’o aofia i le fa’amoemoe i le taeao ananafi, ae maise ai o sui o le faletolu o faigamalo a Amerika Samoa, le Fa’amasinoga, le Fono faitulafono ma le afioga le Kovana sili.
Na ese fo’i fa’aaloaloga sa saunia lelei mo le afioga le Matuaofaiva ma le falefa o le Aiga Salemalama ona fa’ato’a fa’amae’a ai lea o le aso iloga o le umusaga o le Faletele o le tatou malo ananafi. O le afioga le Agaiotupu ma le Meana’itaua, o le Fesoasoani Pope lea i le afio’aga o Fagaitua Faleagafulu Filipo Taua’i, ma o lo’o galulue pea lava i la’ua i le ekalesia ma le la’ua tofi i Fagaitua, ae o le taleni lea o lo’o fa’ao’aina ai lana susuga le Auauna e lona Atua Soifua.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


c: text/html

text:
Afai e le o oe o se faifeautalai faamisiona e i ai se pine faifeautalai e faamau i lou pelaue, o le taimi la lenei e vali ai se pine i lou loto—ia vali e pei ona fai mai Paulo, “e le tusia i le vaitusi, a o le Agaga o le Atua soifua.”
O le soifuaga faaletino o Iesu Keriso sa faatumulia i vavega. O se tina taupou, o se fetu fou, o agelu na faaali atu i leoleo mamoe, o le pupula o tauaso, o le savavali o pipili, o agelu i Ketesemane faapea ai le tuugamau, ma le vavega aupito silisili o vavega uma—O Lona Toetu mamalu.
E mafai ona outou vaai faalemafaufau i le vaaiga o Aposetolo e Toasefulutasi i luga o le mauga e latalata i Kalilaia, ina ua afio mai le Alii toetu ia i latou ma fetalai mai: “Ia outou o atu e fai nuu uma lava ma soo, ma papatiso atu ia te i latou i le suafa o le Tama ma le Atalii, ma le Agaga Paia”?1 “O atu ia outou i le lalolagi uma, ina tala’i atu ai le tala lelei i tagata uma lava.”2
“Nuu uma”? “Lalolagi uma”? “Tagata uma”? Pe sa faigofie ea? E ui na faamautinoa atu e Iesu ia i latou, ae atonu lava sa latou tuufesili pe o le a i ai moni lava ni vavega ma i latou i le faasalalauina o le talalelei.3
Sa faatoilaloina e le faatuatua le masalosalo, ma na siitia ai e Peteru lona leo, ma alaga atu:
“O outou … e ua nonofo i Ierusalema uma lava, … ia faafofoga mai i au upu: …
“…O Iesu o le Nasareta, … [o le] ua outou faamau i le laau ma fasioti i lima o tagata faaletaupulea: …
“O Iesu lava lena … ua toe faatuina e le Atua, [ma] o molimau i matou uma i lena mea.”4
Sa i ai se aafiaga tele faaleagaga e le mafaafitia i lena aso, ma na papatiso ai agaga e 3,000. E pei lava ona folafola mai e Iesu, na mulimuli atu lava faailoga ma vavega i le faatuatua o e na talitonu.
E pei ona toefuatai mai le Ekalesia a Iesu Keriso i le lalolagi i le 183 tausaga talu ai, o loo lagonaina pea le poloaiga a le Alii i Lana vaega toalaiti o soo i Lana fetalaiga lea na fetalai ai i seneturi na muamua atu: “O le leo o le lapataiga ua mo tagata uma.”5 “Aua, e moni, e ao ona alu atu le leo … i le lalolagi atoa, ma i vaega aupito mamao o le lalolagi.”6
“Tagata uma”? “Lalolagi atoa”? “I vaega aupito mamao o le lalolagi”? Pe sa mafai ea?
Sa toe faamautinoa atu e le Faaola i Lana Au Paia o Aso e Gata Ai,7 ae pe na mafai ea ona latou muai vaaia le faalauteleina ma le taunuuga o lenei galuega ofoofogia? Atonu sa latou tuufesili pe o le a i ai ea ni vavega ma i latou i le faasalalauina o le talalelei.
E toe faapea atu, sa faatoilaloina e le faatuatua le msalosalo, ma na papatisoina ai le faitau afe. I Egelani, sa maua ai e Elder Wilford Woodruff se nuu atoa na faatalitali i lona taunuu atu. Na oo ifo i o latou luga le Agaga o le Alii, ma na ia papatisoina ai failauga e 45 ma le faitau selau o isi tagata i lona masina muamua i le faatoaga i Benbow.8
E le ese lava foi o tatou aso. A o avea i maua ma Elder David A. Bednar ma ni faifeautalai pe tusa ua 40 tausaga talu ai (ma e mafai ona ou faamautinoa atu ia te outou e le o maua e aupito matutua ai lava i faifeautalai ua uma misiona o loo nonofo i nofoa lanumumu), sa i ai faifeautalai e 16,000. E pei ona sa lipotia mai e Peresitene Thomas S. Monson ananafi, o le taimi nei ua 65,000—ua sili atu nai lo se isi lava taimi muamua. Sa i ai siteki e 562 i lena taimi. O le asō ua silia ma le 3,000. I lena taimi, e 59 atunuu sa i ai a tatou uarota ma paranesi. O le aso, ua i ai a tatou faapotopotoga i malo e 189 mai le 224 o malo ma teritori o le lalolagi. E toaitiiti lava i tatou, e pei lava ona muai tau mai e Nifae.9 Ae i le taimi lava e tasi, o loo tatou molimauina ai le faataunuuga o upu faavaloaga a Tanielu: o le “maa … e lei tofia i lima … ua tumu ai le lalolagi uma.”10
O o tatou aso o se taimi ofoofogia o vavega. I le ono masina talu ai ina ua faasilasila mai e Peresitene Monson le suiga i tausaga mo alii talavou ma tamaitai talavou e mananao e auauna atu faamisiona, sa i ai se aafiaga tele faaleagaga e le mafaafitia. Sa faatoilalo e le faatuatua le masalosalo, ma agai ai i luma alii ma tamaitai talavou. O le Aso Tofi ina ua maea le konafesi, sa tofia ai au e fautua atu valaauga mo faifeautalai i le Au Peresitene Sili. Sa ou maofa i le vaaia o talosaga a alii talavou 18 tausaga ma tamaitai talavou 19 tausaga ua toe fetuunai a latou fuafuaga, asiasi atu i a latou fomai, faatalanoaina e o latou epikopo ma peresitene o siteki, ma auina mai a latou talosaga faafaifeautalai—na faia uma lava i totonu o aso e lima. E faitau afe isi ua auai faatasi ma i latou i le taimi nei. O se vavega lava.
Matou te faafetai mo le faatuatua ola o o tatou tuafafine, i le aofai faatupulaia o faifeautalai mai atunuu i le salafa o le lalolagi, ma le aofai faateleina o ulugalii ua sauni e auauna atu. E lima sefuluvalu misiona fou ua faasilasila atu, ma ua maua nei e la tatou nofoaga autu mo le aoaoina o faifeautalai i Provo lea ua matua faatumulia, sana soa fou i le Aai o Mekisiko [lea o le a faatu ai se isi MTC].
Sa saunoa mai Peresitene Thomas S. Monson e faapea: “E matua mamafa lava ia i tatou le poloaiga a le Faaola … ‘Ia outou o atu e fai nuu uma lava ma soo, ma papatiso atu ia te i latou i le suafa o le Tama, ma le Atalii, ma le Agaga Paia.’”11 “O le a faaauau pea … ona agai i luma lenei galuega, o le suia ma le faamanuiaina o olaga. … E leai se malosiaga i le lalolagi atoa e mafai ona taofia le galuega a le Atua.”12
O loo tatou molimauina vavega a le Alii a o salalau atu Lana talalelei i le salafa o le lalolagi.
Uso e ma tuafafine, e pei lava ona mautinoa le musuiaina e le Alii o le toatele o faifeautalai e auauna atu, o loo ia fagua foi mafaufau ma tatala loto o le toatele o tagata lelei ma faamaoni ia taliaina Ana faifeautalai. Ua outou iloaina i latou pe o le a iloaina foi i latou. Latou te nonofo i o outou aiga ma nonofo i o outou tuaoi. Latou te savavali ae ma pasia outou i luga o le alatele, tou te nonofo faatasi i aoga, ma outou fesootai i luga o le initoneti. O outou foi o se vaega taua o lenei vavega o loo tupu.
Afai e le o oe o se faifeautalai faamisiona e i ai se pine faifeautalai e faamau i lou pelaue, o le taimi la lenei e vali ai se pine i lou loto—ia vali e pei ona fai mai Paulo, “e le tusia i le vaitusi, a o le Agaga o le Atua soifua.”13 Ma ia te outou faifeautalai ua foi mai, sue lau pine faifeautalai tuai. Aua le faapipiiina, ae ia tuu i se mea e mafai ona e iloa atu ai. Ua manaomia tele oe e le Alii i le taimi nei nai lo se isi lava taimi muamua e avea ma Ona tufugaaao. E tofu i tatou uma ma se saofaga e faia i lenei vavega.
O loo mafaufau tagata amiotonu uma o le Ekalesia i auala e faasoa atu ai le talalelei. O nisi o se mea fua lava le faasoa atu o le talalelei, ma e mafai ona tatou aoao mai ia i latou.14 A o nisi o loo tauivi ma tuufesili pe faapefea ona faia ia lelei atili, ma moomoo ia maua e lena lagona tausalaina lea tatou te lagonaina i nisi taimi se isi mea e alu i ai.
O lo tatou manao e faasoa atu le talalelei tatou te tootutuli ai uma ai, ma e tatau, ona tatou te manaomia le fesoasoani a le Alii.
Ua talosaga mai Peresitene Monson ia tatou tatalo mo “na nofoaga o loo faatapulaaina ai la tatou uunaiga ma nofoaga e le o faatagaina ai i tatou e faasoa saoloto atu le talalelei.”15 A o tatou aioi faatasi atu ma le naunautai i lo tatou Tama i le Lagi, o le a faaauau pea ona tatala e le Alii ia faitotoa mo i tatou.
Tatou te tatalo foi mo o tatou lava avanoa e faasoa atu ai le talalelei. Na saunoa mai le Aposetolo o Peteru e faapea: “Ia saunia pea lava outou e tali atu ma le agamalu ma le mata’u ia i latou uma o e fesili mai … i le uiga o le faamoemoe o loo ia te outou.”16
Faatasi ai ma le fenumiai17 ma le vavao18 o le lalolagi i nei aso, e le o se mea faateia le faaitiitia pea o tagata e auai i o latou nofoaga o tapuaiga. E ui e toatele tagata e mananao ia latalata atili i le Atua ma ia malamalama atili i le faamoemoega o le olaga, ae o loo i ai lava a latou fesili e le o taliina. E toatele o loo i ai ni loto o loo tatala atu i le upumoni, ae e pei ona faamatala mai e le perofeta o Amosa, “latou te [taufetuli solo] e [saili] le afioga a Ieova, a e le maua.”19 E mafai ona e fesoasoani e tali a latou fesili. I a outou talanoaga i aso uma e mafai ona e faaopoopo atu i lo latou faatuatua ia Keriso.20
Sa fetalai mai le Faaola: “Ia tuu i luga lo outou malamalama ina ia susulu atu i le lalolagi. Faauta o au o le malamalama lea e tatau ona outou tuu i luga.”21
Ou te folafola atu ia te outou, a o outou tatalo ia iloa po o ai e talanoa i ai, o le a oo atu i lou mafaufau ni igoa ma ni foliga. O upu e tautala atu o le a tuu atu i le taimi tonu lava e manaomia ai.22 O le a tatala atu ia te outou ni avanoa. O le a faatoilalo e le faatuatua le masalosalo,ma o le a faamanuiaina oe e le Alii i ni vavega mo oe lava ia.
Na aoao mai e le Faaola ia i tatou le auala e faasoa atu ai le talalelei. Ou te fiafia i le tala ia Anetelea, lea na fesili, “Rapi e, o fea e te mau ai?”23 Sa ono mafai ona tau atu e Iesu le nofoaga o afio ai o Ia. Ae nai lo lena na Ia fetalai atu ia Anetelea, “O mai ia, ina matamata.”24 Ou te fia manatu faapea na fetalai atu le Faaola, “O mai ia ina vaai e le gata i le mea ou te nofo ai ae o le ala o loo ou ola ai. O mai ia ina vaai po o ai au. O mai ma lagonaina le Agaga.” Tatou te le iloaina mea uma e uiga i lena aso, ae ua tatou iloa ina ua maua e Anetelea lona uso o Simona, na ia tautino i ai, “Ua ma maua … le Keriso.”25
Ia i latou e faaalia se fiafia i a tatou talanoaga, e mafai ona tatou mulimuli i le faataitaiga a le Faaola e ala i le valaauliaina o i latou e “o mai ia, ina matamata.” O le a taliaina e nisi la tatou valaaulia, ae le taliaina e isi. Ua tatou iloaina uma lava se tasi e tele ni taimi na valaaulia ai muamua, ua taliaina le valaaulia e “o mai ia, ina matamata.” Ia tatou mafaufau foi ia i latou na tatou faatasi muamua ae ua seasea tatou toe vaaia, ia valaaulia i latou e toe foi mai ma toe vaai tasi lava.
Tatou te faaaloalogiaina filifiliga ma le taimi a tagata taitoatasi. Na fetalai mai le Alii, “Ia tuu atu i tagata uma taitoatasi e filifili mo ia lava.”26 O le leai o se fiafia mai o se tagata e le manaomia ai ona faaitiitia a tatou sootaga o faigauo ma le alofa. Pe taliaina ni valaaulia pe leai a o outou valaauliaina isi e “o mai ina matamata,” o le a outou lagonaina lava le faamaoniga a le Alii ma, faatasi ai ma lena faamaoniga, e maua ai sina fuataga faaopoopo o le faatuatua e faasoa atu ai pea lava pea o outou talitonuga.
Mo i latou o loo faaaogaina le Initoneti ma telefoni feaveai, o loo i ai ni auala fou e valaaulia ai isi e “o mai ina matamata.” Ua tatou faia la tatou fefaasoaaiga o lo tatou faatuatuaga i le initoneti ma se vaega sili atu o lo tatou olaga o aso uma. LDS.org, Mormon.org, Facebook, Twitter— o loo maua uma ai ia avanoa.
O le faasoaina atu o le talalelei, na amatalia ai e ni talavou i Boston ni nai poloka (blogs).27 O i latou na auai i le Ekalesia sa amata lo latou aoaoina i luga o le initoneti, na sosoo ai ma talanoaga ma faifeautalai. Sa fesoasoani foi lenei aafiaga i le autalavou e maua ai se faatuatua sili atu i le talatalanoa patino ma le isi tagata e uiga i le talalelei. Sa fai mai se tasi o i latou: “E le o se galuega faafaifeautalai lenei. O se fiafiaga faafaifeautalai.”28
Ua tatou au faatasi i lenei galuega. Faatasi ai ma uso a tagata o le uarota ma faifeautalai, ia tatou fuafua ma tatalo ma fesoasoania’i le tasi i le isi. Faamolemole ia mafaufau pea ma tatalo pea mo faifeautalai faamisiona. Ia faatuatuaina i latou i o outou aiga ma uo. E faatuatuaina i latou e le Alii ma valaauina i latou e aoao atu ma faamanuia i e e saili atu ia te Ia.
Na faasoa mai e Peresitene Paulo Kretly o le Misiona a Mozambique Maputo le aafiaga lenei: “E taatele lava i ulugalii i Mozambique le nonofo faatasi [e aunoa ma le faaipoipo ona] o le tu masani i Aferika e manaomia ai se meaalofa taugata e avatu e le tamaitai faaipoipo, o se meaalofa e le gafatia e le toatele o ulugalii.”29
Sa mafaufau ma tatalo tagata o le Ekalesia ma faifeautalai i se auala e fesoasoani ai.
O le tali i a latou tatalo e faapea o le a latou faamamafaina le tulafono o le legavia ma le taua o le faaipoipoga ma aiga e faavavau. Ma a latou fesoasoani atu i ulugalii ia salamo ma faaipoipo faaletulafono, o le a latou aoaoina le fiafia lea e na o le mulimuli lava ia Iesu Keriso e maua ai.
O le ata lenei o ni ulugalii mai ni aai eseese se lua i Mozambique. Sa faaipoipo i le Aso Faraile, ae papatisoina faatasi ma a latou fanau matutua i le Aso Toonai.30 Sa valaaulia uo ma aiga e “o mai ina matamata,” ma e faitau selau na “o mai [ma] matamata.”
Na sosoo ai ma le papatisoga, sa faapea mai se tasi tuafafine, “Sa manaomia ona matou filifili pe mulimuli i tu masani a o matou tama po o le mulimuli ia Iesu Keriso. Ua matou filifili e mulimuli ia Keriso.”31
Atonu tou te le nonofo i Mozambique, ae i la outou lava ala, i a outou lava aganuu, e mafai lava ona outou faasoa atu le talalelei toefuataiina a Iesu Keriso.
Tatalo atu i lou Tama Faalelagi. O Lana galuega paia lenei. O le a Ia taialaina outou i le mea e fai. O le a Ia tatalaina faitotoa, ma aveese ni papupuni, ma fesoasoani atu e faatoilalo ni faafitauli. Na tautino mai e le Alii, “O le leo o le lapataiga ua mo tagata uma, e ala atu i fofoga o o’u soo, … ma e leai se tasi o le a taofia i latou.”32
Ou te molimau atu o “le siufofoga o le Alii [o le a] oo atu i tuluiga o le lalolagi, ina ia mafai ona faalogoina e i latou uma o e e fia faalogo.”33 O se vavega lava. O se vavega lava. I le suafa o Iesu Keriso, amene.
Show References
-
1. Mataio 28:19.
-
2. Mareko 16:15.
-
3. Tagai Mataio 28:20; Mareko 16:17–18.
-
-
-
-
7. Tagai Mataupu Faavae ma Feagaiga 1:5.
-
8. Tagai Aoaoga a Peresitene o le Ekalesia: Wilford Woodruff (2004), 89–92.
-
9. Tagai 1 Nifae 14:12.
-
10. Tanielu 2:34–35.
-
11. Thomas S. Monson, “Susu Maia ma Talaaao Mai i le Konafesi,” Liahona, Me 2009, 5.
-
12. Thomas S. Monson, “A o Tatou toe Potopoto Ai,” Liahona, Me 2012, 4.
-
13. 2 Korinito 3:3.
-
14. Tagai Clayton M. Christensen, The Power of Everyday Missionaries: The What and How of Sharing the Gospel (2013).
-
15. Thomas S. Monson, “Susu Maia ma Talaaao Mai i le Konafesi,” Liahona, Nov. 2009, 6.
-
16. 1 Peteru 3:15.
-
17. Na latou matauina upumoni ua loa ona toe faauigaina pe le amanaiaina; tagai Mataupu Faavae ma Feagaiga 1:16; tagai foi Mataupu Faavae ma Feagaiga 132:8.
-
18. Tagai Mataupu Faavae ma Feagaiga 45:26; 88:91.
-
19. Amosa 8:12.
-
20. Sa saunoa mai le Perofeta o Iosefa Samita: “O i ai i le Lotu Peresipiteriane ni upumoni? Ioe. O i ai i le Lotu Papatiso, Metotisi, ma isi ni upumoni? Ioe. … E tatau ona tatou aoina uma ni mataupu faavae lelei ma moni i le lalolagi ma teuina o ni oa” (History of the Church, 5:517). “Tatou te le fai atu i tagata e lafoai ese ni lelei o ia i latou … ; ae na ona tatou talosaga lava ia i latou e o mai ma avatu nisi mea sili atu. Ae faapefea pe a taliaina e le lalolagi uma lenei Talalelei? O le a latou vaai i le mata i le mata, ma o le a liligi mai i luga o tagata faamanuiaga a le Atua, ma o le manaoga lea o lo’u loto atoa” (Aoaoga a Peresitene o le Ekalesia: Iosefa Samita [2007], 155). Sa saunoa mai Peresitene Gordon B. Hinckley e faapea: “Sei ou fai atu e faapea tatou te talisapaia upumoni o i ai i ekalesia uma ma le lelei o loo latou faia. Ia tau na ona tatou faapea atu i tagata, ia outou aumaia faatasi ma outou mea lelei uma ua ia te outou, ma tuu mai ia i matou e vaai pe mafai ona matou faaopoopo atu i ai. O le agaga lena o lenei galuega. O le ute lena o la tatou auaunaga faafaifeautalai” (“Words of the Living Prophet,” Liahona, Ape. 1999, 19). “E tatau ona avea i tatou ma tagata tausaafia. E tatau ona tatou iloaina le lelei i tagata uma. Tatou te lē o atu ma taufaaleaga i isi lotu. Tatou te talai atu ma aoao atu i se ala lelei ma mautu. Tatou te faapea atu i tagata o isi faatuatuaga, ‘ia outou aumaia faatasi ma outou mea lelei uma ua ia te outou, ma tuu mai ia i matou e vaai pe mafai ona matou faaopoopo atu i ai.’ O le ute moni lava lena o la tatou polokalama tele faafaifeautalai ma e fua mai ai taunuuga” (i “Messages of Inspiration from President Hinckley,” Church News, Nov. 7, 1998, 2; tagai ldschurchnews.com).
-
21. 3 Nifae 18:24.
-
22. Tagai Mataupu Faavae ma Feagaiga 84:85; 100:6.
-
23. Ioane 1:38.
-
24. Ioane 1:39.
-
25. Ioane 1:41.
-
-
27. Tagai mo se faataitaiga, youngandmormon.com.
-
28. Talanoaga i le telefoni ma Jackson Haight i le aso 22 Mati, 2013.
-
29. Imeli patino mai ia Peresitene Paulo V. Kretly, 6 Mati, 2013.
-
30. O atapue na saunia e Peresitene Paulo V. Kretly. O le vaega muamua e mai Maputo; sa faaipoipo i le aso 30 Novema, 2012, ma papatisoina i le aso 1 Tesema, 2012. Ole vaega lona lua e mai Beira; sa faaipoipo i le aso 1 Mati, 2013, ma papatisoina i le aso 2 Mati, 2013.
-
31. Imeli patino mai ia Peresitene Paulo V. Kretly, 6 Mati, 2013.
-
-

robotstxt: allowed

filter: keep


text:
“O SAMOA UA AO”
Mo le Fa’atonu:
Muamua ave le viiga i le Tapaau i le lagi ona o lana pule fa’asoasoa i lea aso ma lea aso, i si o tatou atunu’u o Amerika Samoa.
Ae se’i faga sa’o atu ia se manatu ona o le tatou lomiga i le Nusipepa i le aso 24 o Me, 20212, o lo o fa’amuamua lava i luma o le tatou Nusipepa (front page), e fa’apea lona ulu tala i le fa’aperetania “High Court Orders ASG to set aside $260,000-for Siaumau Jr” Death Penalty Defense. (Ua fa’atonu nei e le Fa’amasinoga Maualuga le Malo e tu’uese le $260,000 mo Siaumau Jr. (Fa’asala i le oti) i seisi faaupuga o le “Fasioti”.
O se manatu ua fa’aosofia ai ni lagona o le tusitala, o ni manatu ua le talafeagai ma le tatou aganu’u po o le atunu’u foi. O nei gaioiga uma lava, e mafua mai lava ia Mitzie Folau, mai i le amataga o le case a Siaumau Jr., o ia lava lea o lo o tu malosi i le “death penalty” mo Siaumau Jr.
O le manatu o le tusitala e tu’u sa’o lava ia Mitzie Folau, ona o ia lava lea mai le amataga. O le fesili ua tula’i mai, afai ae ta’usala Siaumau Jr., ae fa’asala i le oti, lona uiga a oti lava se leoleo i se tagata, o le mea lava lea o le a fai e le malo i lea tagata? Ailoga e talafeagai nei faasalaga, UA AO SAMOA, E FA’AVAE FOI I LE ATUA, SAMOA FAAMUAMUA LE ATUA.
O nei taumafaiga o lo o mana’o ai le loto o le tama’itai loia o Mitzie Folau, ua le talafeagai, o lo o i ai tagata fasioti tagata o lo o i le falepuipui i le taimi nei, ae aisea ua manatu ai Mitzie e fai le ‘death penalty’ mo Siaumau Jr., ai ona fa’apea o le leoleo.
O le manatu o le tusitala, o le fa’ai’u o Siaumau, o lo o fai ai nei taumafaiga uma, ona o lenei ua tele cases a Mitzie Folau sa taumafai ma tu malosi ina ia fa’afalepuipui ia tagata nei, o le au Siaumau, ae le’i fa’amanuiaina ana taumafaiga:
1. Solomona Samatua - Dismissed
2. Smith Siaumau - Dismissed
3. Eliota Siaumau Sr. - Acquitted
Aisea, Ona e mafua mai i ripoti po o tala tusitusia pepelo a leoleo. Ua tatou malamalama uma lava ua soli le tulafono e Siaumau Jr., ae o Samoa, e leai ni ona fa’asalaga oti.
E i ai le mua gagana a si o tatou atunu’u e masani ai e fa’apea, e feololo le muamua i le lona lua. Tatou fai fa’aeteete i ai. Le tama’ita’i loia, Mitzie Folau, toe tu’utu’u le upega i le loloto, fagota i le tai loloto ae le o le tai papa’u.
O le fautuaga mo le aiga o Siaumau aua ne'i ia te outou le lagona ita ae ole filemu ole Atua ia maua, ia lava papale ma taofiofi mamau lagona fa'aletagata e manuia uma ai taumafaiga o lo'o alo atu iai le aiga ae maise fuafuaga ile fa'amasinoga o Siaumau Jr.
O le mea lea tatou mataala, mata poto, mafaufau lelei,ma vaai toto’a pe a tua ma ni a nei tauamfaiga uma o lo o alo atu i ai Mitzie Folau ma lana au loia. Maimau nei tupe tele o le a fa’aaluina ona o le le fa’autauta lelei, tele manaoga o le atunu’u e fia fa’aleleia, falema’i, ofisa o le Customs, Immigration, o aitalafu a le malo e tatau ona totogia, ae o lea o le a maimau lenei tupe tele, ua atili ai ona matitiva le atunu’u.
Manatu mulimuli lava a le tusitala, Mitzie Folau ma lau au taupulega, toe liuliu le tofa ma le faautaga loloto. Tatalo i le Atua, avatu mafaufauga lelei, avatu le filemu o le Atua i taimi e te tula’i ai i luma o le Fa’amasinoga mo au fa’ai’uga mo tagata lautele o le atunu’u.
Aua nei o’o i lagona o le atunu’u le fasi fuaitau o lo o fa’apea mai ai Ruth Risch Fuatagavi, “Because the government is trying to put our client to death” (O lo o taumafai le malo e fa’asala oti ia Siaumau Jr. (client).
Le atunu’u o Samoa, ia tatou mataala ma finau i mea lelei. Alofagia e le Atua ma pulepule tutu so tatou manuia mo nei, taeao ma le lumana’i manuia o Samoa. Fa’amalie atu aua lava ne’i tegaia se finagalo o se tasi i le tusitala.
Soifua,
Stella S.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
FA’AI’U I LE SAMI TULIGA LEOLEO MA SE TAMA’ITA’I A'OGA
Na fa'ai’u i le sami tuliga a leoleo ma se tama'ita'i e 16 tausaga le matua lea sa faia i se vaega o le taulaga i Fagatogo, ina ua masalomia e leoleo o lo o ‘ona le ula lea, ae alu ai i le atoa ma puna i le sami.
Na aga'i atu leoleo ma latou va'aia ai le tama'ita'i lea o lo o i Fagatogo o ia, ona taumafai lea o leoleo e talanoa i ai ona o lo o masalomia le tagofia e lea tama'ita'i o le 'ava malosi, peita'i ina ua taumafai leoleo e talanoa atu i le maula lea, ae na faliu le tama'ita'i ma alu i le atoa ma fai ai loa latou tuliga ma leoleo.
Na ta'ua i fa'amaumauga a le fa'amasinoga e fa'apea, na tamo’e le tama'ita'i lea aga'i i le vaega o lo o i ai le uafu o va'a faila ma oso ai i le sami. Na talosagaina e leoleo se fesoasoani mai le vaega a le Marine Petrol ma mafai ai loa ona toe aumai i luga le tama'ita'i lea ma auina atu loa i le ofisa mo su'esu'ega.
Ua tu'uaia nei e le malo lenei tama'ita'i i moliaga o le tagofia o le ‘ava malosi ae le’i atoa le 21 tausaga, fa'atupu vevesi i nofoaga faitele, atoa ai ma le sola 'ese ma leoleo ao taumafai e taofia fa'apagota o ia.
Na te'ena e le tama'ita'i lea moliaga fa'asaga ia te ia, ma ua toe fa'atulaga ai loa le isi ona iloiloga i le vaiaso fou i luma o le ali'i fa'amasino ia John Ward II.
Na ta'ua e le loia a le malo e fa'apea, e matuia atu se isi tulaga e ono o'o i ai lenei tama'ita'i, pe ana fa'apea e le vave atu i ai leoleo ma toso mai o ia i luga, ona sa ‘ona o ia i le taimi na oso ai i le sami.
O le ua molia o se tama'ita'i a'oga mai se tasi o A'oga Maualuga i le atunu'u, ma ua toe tatala i tua o ia e fa'atali ai le isi ona iloiloga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Umusa le Fale: Mapusaga mo Aiga
O le aso ananafi na tatalaina ai faitoto’a o le Maota fou o le Auaunaga a le Malo i ona tagatanu’u ua fa’asauaina ma ua le saogalemu ai le soifua o Tina ma fanau, po’o nisi ua mu o latou fale ma ua leai se nofoaga e tau ina mapu i ai ae saili se fale e fa’amautu i ai, ae maise fo’i aiga ua a’afia i tete’aga matua, ma ua le saogalemu fo’i le ola o se tasi o matua ma le fanau.
I so’o se ituaiga a’afiaga fita e a’afia ai matua ma fanau, fa’afesili mo se fesoasoani a le Matagaluega o Tina ma Talavou, po’o le Charity & Hope Ministries lea ua latou va’ava’alua mo le fa’aaogaina lea maota, ia tautuaina ai i latou ua a’afia o latou lotoifale i puapuaga fa’afuase’i po’o sauaga ma le tulaga o mafutaga tete’a ma ua iloga mai o le a fa’aletonu ai ma le soifua o le fanauiti. O le nofoaga lenei, e tau lava ina mapu ane i ai, ae saili se nofoaga mau mo aiga!
O le galuega na fa’atinoina lea mo le sefulu lava vaiaso, ae o lea ua umusaina. O se galuega na fa’atautaia lava e le aufaigaluega a le Matagaluega a Tina ma Talavou, fa’atasi ai ma le fesoasoani malosi a le aufaigaluega a le Administrative Services. O le ata na tusia ma toe pasia fo’i le fausaga, e le Matagaluega o Galuega Lautele a le tatou malo.
Ua fa’ailoa mai o le tinoitupe na fa’atino ai lea galuega na talosagaina mai lava i le Housing Division a le Malo tele, ma e tusa ua lima tausaga o fa’ao’o mai pea lea ta’i $40,000. ae faigata ona fa’aaoga aua e le mae’a ai se poloketi.
O le tu’ufa’atasia o lea vaega tupe itiiti mai nei tausaga e lima ua maua ai le aofa’iga e fa’atino ai loa e le Matagaluega o Tina ma Talavou le Maota ua tutula’i nei i le Lua Street i le Paka Liona i Tafuna. O le sui lava sa gafa ma lea galuega mai lona amata se’ia o’o i lona fa’ai’uga, o le susuga Pa’u Roy Ausage ma o se tala fiafia lava, ona o lo’o ua mautu mea uma, e o’o i le sapalai o mea’ai, fa’atasi ai ma le fa’ameafaleina o le Maota atoa e tusa ma le 4 potumoe, umukuka ma faleta’ele e lua ua i ai, ae sili fo’i ona matagofie lona Umukuka ma le potu malolo.
O se auaunaga ua au, aua sa le mafai ona matu’u mai lea seleni mo le fa’amoemoe se’iloga ua mae’a usita’ia e tatau lava ona i ai se sosaiete tumaoti, e le o se vaega o le Malo, ma e le o galulue fo’i e saili ai so latou lava tamaoaiga tausi. O lea itu, na filifilia ai loa le Charity & Hope Ministries lea e ta’ita’ia ana galuega uma e le faletua o Aomalo Aumoeualogo.
“Ou te fa’afetai tele i le avanoa o le a matou tautuaina ai le mamalu lautele e ala i le fa’aaogaina o lenei fale. E mautinoa lava, e tonu le fa’amatalaga a le Kovana e tusa ai o sui o le a o mai ma fa’aaogaina le maota lenei, “O i latou ia o lo’o a’afia tele o latou lagona, ia onosa’i ma ave pea ia i latou se isi lagona fou e fa’afou ai o latou olaga ma ia toe tamau le fa’amoemoe, ia fa’amausali aiga.”
Mai le Charity & Hope Ministries, o lo’o faia lava latou galuega e saili seleni ina ia la’uina mai so’o se ituaiga oloa e saili e tagata o aiga ta’itasi e tausia ai i latou e aofia ai lavalava, mea’ai, o mea e fa’aaoga i totonu o aiga, atoa ai ma le tausiga lelei o fanau.
O latou pusa oloa tetele sa aumaia mai Amerika, lea ua faia ai a latou Faleoloa mo le fa’atau atu ai o oloa na uta mai, ma ua iloga le taugofie mo oloa matagofie ma le anagata. Va’ai sou avanoa e fa’atau ai i le latou fale’ie, ma e fa’atuina lava i le latou Ofisa autu i Malaeimi.
O le faletua o Aomalo Aumoeualogo, sa auai fo’i i le sauniga e tatala aloaia ai lenei tautua ina ia amatalia.
Ua fa’ailoa mai e Pa’u Roy Ausage, O le a alofaiva atu le matagaluega ma le Charity & Hope Ministry ina ia a’oa’oina muamua le aufaigaluega i tomai e mo’omia mo nei ituaiga o galuega, o le faufautua ma le aoaoina o matua ma fanau i uiga e ao ina faia e maua ai le nofo lelei o Aiga Samoa.
“Mo le i si lua masina, o le a faia ai nei a’oa’oga a le aufaigaluega, ma o le a tapena ai mo le tatalaga aloaia o le Maota o Mapusaga mo le auaunaga sa fausia fa’apitoa ai.” O se fa’amatalaga lea a Ausage. “O le tau o le fale lava latou fa’atasi ai ma le totogia o le aufaigaluega kamuta na fa’aalu ai le $120,000. Peita’i, o isi mea e aofia ai le fa’ameaafale o lea fale, ma le fa’atauga o le sapalai mo le tausiga fa’apitoa o tagata e aoga i ai le Maota, ua mae’a tapena fo’i ma le fa’ameafaleina o le ofisa autu e fa’atino ai fa’amaumauga ma isi tautua e feso’ota’i lelei ma le Maota lea ma lona ‘auga, ua atoa ai lava le tupe na fa’amatu’u mai.”
O se saunoaga a le afioga le Kovana Sili i le tatalaga o lea maota, sa ia fa’ailoa ai, “Ua iloga nei, ua tonu lelei le tu’uina o le seleni lea i le Matagaluega o Tina ma Talavou, aua o lea ua tino se mea lelei ma le aoga mai se vaega tupe ititi, sa le mafai ona fa’aaogaina e isi matagaluega, ona e le lava ai se mea! Lea ua tula’i mai ma ua aoga tonu lava lea tupe i le fausaga o le fale e pei ona fa’atulaga mai ai e le HUD. E i ai nisi vaega tupe iti sa fa’amatu’u mai isi alagatupe, na fesoasoasni tele ia mae’a lelei lea poloketi mo aiga mafatia ma ua leai se fale e sulufa’i atu e fa’amautu i ai mo sina taimi.
O le poloketi lea, au fa’aalu lava le vaega tele mo le poloketi, ae ua le fa’atele i le itu a le aufaigaluega. O lona uiga, e mo’omia lava i latou e ofo mai a latou tautua mo le fa’agasologa aga’i i luma o le tatou auaunaga lenei.
O se ‘aiga mamafa ma le felanulanua’i sa taua’aoina e le fa’atino fa’atonu o le matagaluega, Leiatauasa Leuga Turner ma le aufaigaluega mo le mamalu na aofia potopoto i lea fa’amoemoe, ae muliga ai, fa’agasolo mai le fa’afiafiaga e fa’anofo filemu ai le aofia, ae ‘auga lava fa’atinoga i mafuaga e ala ai ona o’o atu se aiga i le Nofoaga o Mapusaga! O le fa’atinoga muamua, o le aiga ua le usita’i tamaiti ona ua popoto ma ua tele atu mea ua latou maua i o latou olaga, nai lo latou matua. Ona o lea, ua latou le maua ai le ava i matua! Va’ai le tulafono 5. O le fa’atinoga lona lua o le Tauga Apu i Niu Sila, e mafua ai ona malepelepe ma pisa aiga!
O le fofoga lava le tofa Pa’u Roy Ausage sa faia ma sui e saunoa mo le pa’ia o le aso, ae o le susuga le Faife’au Henry Roberts o le Word of Life sa avea ma sui e tatalaina le polokalama i le tatalo ma toe fa’ai’u fo’i le fa’amoemoe i le tatalo. O fa’aaloaloga fa’ale-atunu’u sa faia fo’i e le afioga le Fa’atonu talimalo Lei’atauasa Leuga ma le matagaluega i le mamalu na sasao i maota ae a le fa’amoemoe lea.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O le alii aoga lea na maua e se sui Sinia o lana aoga o ula sana sikaleti mariuana i totonu o le lotoa a le aoga, ua tatala i tua mai le toese, i le mae’a ai lea o aso e 83 na taofia ai o ia a’o faatalitali le lauina o lona faasalaga.
O le alii o Ioane Tuumalo na ta’usalaina e le faamasinoga maualuga i le moliaga o lona umia faasolitulafono lea o ni sikaleti mariuana, o se solitulafono na toe suia e le malo le mamafa o le faasalaga, i lalo o se maliliega sa sainia ma le ua molia ma talia ai e le faamasinoga.


text:
Vaega 78
1–4, E tatau i le Au Paia ona faatulaga ma faatu se faleteuoloa; 5–12, O le faaaoga poto o a latou meatotino o le a maua ai le olataga; 13–14, E tatau ona tusaoloto ese le ekalesia mai puleʼaga faalelalolagi; 15–16, O Mekaeli (Atamu) e auauna i lalo o le taitaiga a le Paia e Toatasi (Keriso); 17–22, Amuia e faamaoni, aua o le a fai mo latou tofi mea uma.
1 Sa fetalai mai le Alii ia Iosefa Samita, Laitiiti, ua fofoga mai: Faalogo mai ia te aʼu, ua fetalai mai ai le Alii lo outou Atua, o e ua faauuina i le perisitua amaualuga o laʼu ekalesia, o e ua outou faapotopoto faatasi outou lava;
2 Ma faalogo mai i le afautuaga a lē na efaauuina outou mai luga, o lē o le a tautala atu i o outou taliga upu o le poto, ina ia oo mai ia te outou le olataga i lena mea ua outou tuu mai i oʼu luma, ua fetalai mai ai le Alii le Atua.
3 Aua e moni Ou te fai atu ia te outou, ua oo mai le taimi, ma ua oo mai nei lava; ma faauta, ma tagai, e tatau ona i ai se afaatulagaga o loʼu nuu, i le puleaina ma le faatuina o mataupu o le efaleteuoloa mo e ua imatitiva o loʼu nuu, i le nofoaga lenei ma i le laueleele o oSiona—
4 Mo se faapotopotoga ma se faatulagaga mau ma le tumau-faavavau i laʼu ekalesia, e ave i luma le faamoemoe, lea ua outou tautino i ai, mo le faaolataga o tagata, ma mo le mamalu o lo outou Tamā o i le lagi;
5 Ina ia mafai ona outou atutusa i ioega o mea faalelagi, ioe, ma mea faaletino foi, mo le mauaina o mea faalelagi.
6 Aua afai tou te lē tutusa i mea faaletino, e lē mafai ona outou tutusa i le mauaina o mea faalelagi;
7 Aua afai tou te mananao Ou te tuu atu ia te outou se nofoaga i le alalolagi selesitila, e ao ina outou esaunia outou lava i le ifaia o mea ua Ou poloaiina ai outou ma manaomia mai ia te outou.
8 Ma o lenei, e moni ua faapea ona fetalai mai o le Alii, e tatau ona faia o mea uma mo loʼu amamalu, e outou o e ua au faatasi i lenei efaatulagaga;
9 Po o, i ni isi upu, ia tuu atu i laʼu auauna o Newel K. Whitney ma laʼu auauna o Iosefa Samita, Laitiiti, ma laʼu auauna o Sini Rikitone, e fono faatasi ma le au paia o e o i Siona;
10 A lē o lea, ua saili aSatani e liliu ese o latou loto mai le upumoni, ina ia faatauasoina i latou ma lē malamalama ai i mea ua saunia mo i latou.
11 O le mea lea, Ou te tuu atu ai ia te outou se poloaiga, ia outou saunia ma faatulaga outou lava i se ioega po o se afeagaiga tumau-faavavau e lē mafai ona motusia.
12 Ma o ia o lē na te soliina o le a aveesea lona tofi ma lona tulaga i le ekalesia, ma o le a tuu atu i atuʼiga a Satani sei oo i le aso o le togiolaina.
13 Faauta, o le sauniuniga lenei ua Ou saunia ai outou, ma le faavae, ma le ata Ou te tuu atu ia te outou, tou te mafai ai ona faataunuu o poloaiga ua tuu atu ia te outou;
14 Ina ia mafai e ala i laʼu tausiga alofa, e ui i apuapuaga o le a oo mai i o outou luga, ona tu lē faalagolago le ekalesia i luga o isi tagata uma i lalo o le lalolagi selesitila;
15 Ina ia mafai ona outou o mai i luga i le apale ua saunia mo outou, ma avea o ni epule i luga o malo e tele, ua fetalai mai ai le Alii le Atua, o le Paia e Toatasi o Siona, o lē na faatutuina faavae o iAtamu-onai-Amani;
16 O lē na tofia aMekaeli lo outou aloalii, ma faatutumau ona vae, ma faatu maualuga o ia, ma tuu atu ia te ia ki o le faaolataga i lalo o le fautuaga ma le taitaiga a le Paia e Toatasi, o lē ua leai se amataga o ona aso po o se gataaga o le soifua.
17 E moni, e moni, Ou te fai atu ia te outou, o outou o ni fanau iti, ma tou te lei malamalama lava i le tetele o faamanuiaga o i ai i le Tamā i ona lava aao ma ua saunia mo outou;
18 Ma e lē mafai ona outou agafatia mea uma i le taimi nei; e ui i lea, ia fiafia, ona o le a Ou etaitaia outou i le ala. O le malo ua ia outou ma o ona faamanuiaga ua ia outou, ma o ʼoa o le ifaavavau ua ia outou ia.
19 Ma o ia o lē e taliaina mea uma ma le afaafetai o le a faamamaluina; ma o mea o le lalolagi lenei o le a faaopoopoina ia te ia, i le esautuaselau lava, ioe, e sili atu.
20 O le mea lea, ia fai mea ua Ou poloaiina ai outou, ua fetalai mai ai lo outou Togiola, o aAmani lava le Atalii, o lē e sauniaina mea uma ae lei eavea outou e ia;
21 Ona o outou o le aekalesia a le Ulumatua, ma o le a eaveina aʼe outou e ia i luga i se ao, ma tofia i tagata taitoatasi lana vaega.
22 Ma o ia o lē o se atausimea faamaoni ma le eatamai, o le a maua e ia mea iuma mo ona tofi. Amene.


text:
Tala o Fa’amasinoga
LOMITUSI UIAGALELEI
O le alii lea o loo tuuaia e le malo i lona sasaina lea o le ulu o le isi alii i se suo, e mafua mai i le pisapisao o ta’ifau a le alii ua manu’a a’o faia faigalotu o le afiafi, ua faatulaga e le Faamasinoga Maualuga lana faamasinoga iloilo e faia i le aso 30 Iulai.
O le alii o Lomitusi Uiagalelei o loo tuuaia e le malo i le moliaga mamafa o le faaoolima i le tulaga lua, atoa ai ma le faatupu vevesi i nofoaga faitele.
I ni nai vaiaso e lei mamao atu, sa fuafua e fofogaina ai se maliliega ua maea ona sainia e le ua molia ma le malo, peitai sa le’i mafai ona taunuu le tuuina atu o lenei maliliega, ma mafua ai loa ona faatulaga le aso e fofogaina ai le faamasinoga iloilo mo lenei mataupu.
Fai mai le malo, na avea le pisapisao o ta’ifau ao fai faigalotu i le afiafi ma itu na alu atu ai le ua molia ma se suo ma sasa ai le isi ta’ifau, ma avea ai ma itu na sau ai i fafo mai le fale le toalua o le alii ua manu’a ma fai se taugaupu ma le ua molia.
Mulimuli ane agai atu i ai le na manu’a ma tula’i mai ai loa le vevesi ina ua tu’i e le ali’i na manu’a le ua molia, ma faapea ai loa ona faaaoga e le ua molia le suo e sasa ai lona ulu, e pei ona tuuaia ai o ia e le malo.
O loo tumau pea poloaiga o loo tatala ai Uiagalelei i tua mai le toese ao faatalitali ai le aso o lana faamasinoga. O nisi o ia poloaiga e aofia ai le faasa lea ona ia toe soli se tulafono, pe toe taumafai foi e faafesootai le na aafia i lenei mataupu.
IOE CRYSTAL TE’O I ONA MOLIAGA
O le tamaitai lea sa avea ma Supavaisa i le lala o le kamupani a le DGX i le atunuu, ua ia ioeina i luma o le faamasinoga maualuga moliaga e lua e pei ona tuuaia ai o ia e le malo, o lona faaaoga faagaoi lea o tupe sa tuuina atu i lalo o lana vaavaaiga.
O se maliliega na sainia e Crystal Te’o ma le malo ma ua talia foi e le faamasinoga, na fofogaina i le vaiaso nei ma le faamoemoe e faamuta ai lenei mataupu.
I le tali ioe ai o Te’o i moliaga mamafa e lua sa ia ta’utino ai i le faamasinoga e faapea, i le va o le aso 1 Iuni 2009 ma Aperila 6 2011, sa ia faaaogaina ai i se auala faasolitulafono ni tupe mai le kamupani a le DGX sa tuuina atu i lalo o lana vaavaaiga, a’o avea ai o ia ma Supavaisa o le lala o lea kamupani i Pago Pago.
Na ta’utino Te’o e faapea, ao galue i le DGX, e le gata sa ia faaaogaina ni tupe e totogi ai se taavale rental sa ia faaaoga mo ia lava, ae sa ia faaaogaina foi isi tupe e utu ai le taavale rental lea i se tasi o pamukesi, ma o ia gaioiga uma sa ia faia e le tusa ai ma ala o le tulafono.
I se vaega o le maliliega na sainia e Te’o ma le malo, ua malie ai le ua molia o le a ia toe totogiina uma le tupe a le DGX sa ia faaaoga faasolitulafonio e totogi ai lana taavale rental ma toe utu ai fo’i.
Ua manatu loia o le a faatalitali le tuuina atu o ni a laua faafinauga mo se faasalaga mama o Te’o, sei maea ona tapena muamua e le Ofisa Faanofovaavaaia se ripoti e uiga i lenei mataupu, peitai ua malamalama ma iloa e Te’o, tusa lava pe talosaga atu loia i le faamasinoga mo se faasalaga mama mo ia, e pule le faamasinoga pe talia pe teena foi ia fautuaga.
Ua ia malamalama foi, e le mafai ona toe suia lana tali ioe ua tuuina atu pe afai e tuuina mai se faasalaga a le faamasinoga ae le tusa ai ma lona mana’o.
O loo taofia pea i le toese i Tafuna Te’o e faatali ai le aso 3 Aokuso lea ua faatulaga e lau ai lona faasalaga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Fa‘alauiloa suafa o sui mae’a ona lesitala mo le palota
O le 4:30 i le afiafi o le Aso To’ona’i na te’a nei, na tu’u aloaia mai ai e le Ofisa o Palotaga a le atunuu suafa o sui tauva uma ua mae’a ona lesitala, mo le palota tele a le atunu’u i le aso 6 o Novema.
E ono paga ua maea ona lesitala mo le tauvaga i le tofi Kovana ma le Lutena Kovana; to’alima mo le tauvaga o le tofi Faipule i le Konekeresi, ma le to’a 61 mo tofi Faipule i le Fono Faitulafono.
I le lisi mo i latou ua maea ona lesitala mo tofi faipule i le maota o sui a le Fono Faitulafono, e na o le Itumalo #11 e toatasi le sui ua maea ona lesitala lona suafa mo le palota, o ia foi lea o loo avea ma faipule o le itumalo i le taimi nei, le afioga ia Faimealelei Anthony Allen.
Mai le to’a 61 ua maea ona lesitala o latou suafa mo le tauvaga a le maota o sui i le Fono Faitulafono, o le to’aono sa avea muamua ma faipule. E toatasi le Senatoa o lo o nofoia le nofoa a lona itumalo i le nofoaiga o lo o i ai nei, ua maea ona lesitala lona suafa e tauva mo le tofi faipule i le palota o lo o loma nei, o le susuga Fuata Dr. Tagiilima F. I’atala, mai le Itumalo #4.
O le afioga i le alii faipule ia Agaoleatu Charlie Tautolo o lo o nofoia le nofoa o le itumalo i le taimi nei mo le tele o tausaga, peitai e le o i ai lona suafa i le lisi sa tuuina mai e le Ofisa o Palotaga ina ua maua mai se fa’aaliga, ua saunia lea sui faitulafono e litaea mai i ona tiute fa’alemalo.
Mai Itumalo Faapalota e 17 o lo o vaevae i ai le palota a le maota o sui, e tolu itumalo e na o le to’alua sui ua lesitala mo le palota, o le Itumalo #7 lea o loo tulai mai ai le Lemapu Suiaunoa Talo i le taimi nei; Itumalo #10 lea o loo tulai mai ai Tuumolimoli Saena Moliga; ma le Itumalo #14 lea o loo tulai mai ai le Fofoga Fetalai o le maota o sui ia Savali Talavou Ale.
O isi itumalo e taito’a 3 a latou sui ua lesitala e tauva, o isi e taito’a 4 e aofia ai ma le Itumalo #12 e to’alua ona sui i le maota, ae o isi e ta’ito’a 5 sui tauva. Pau le Itumalo e to’a 8 ona sui tauva ua maea ona lesitala, o le Itumalo #15 o Tualauta.
Ina ia tusa ai ma le Vaega 6.0302 (a) o le Tulafono Toe Teuteuina a Amerika Samoa, o loo i ai le aia tatau i soo se tagata ua aloaia ona palota na te fesiligia ai soo se tasi ua taua o latou suafa i le lisi mo i latou o le a tauva i le palota.
Afai e i ai se tasi e fia failaina lea talosaga, i lalo o le tulafono, e tatau ona tuuina atu lea faasea i le Ofisa o Palotaga a le atunuu, ao lei tapunia galuega i le aso Tofi, aso 6 Setema i le itula e 4:30. O le talosaga ia tusitusia ma ia faailoa atu ai mafuaaga o le talosaga, faatasi ai ma le saini a le suafa o le tagata e ana ia le talosaga.
faaliliu Ausage Fausia
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O le nusipepa ole herald, o lo'o fa'asalalau atu ai, talafou mai i Samoa
We will keep you updated with all the latest news and developments.
Click here for English updates
Are you in Samoa or by NZ's coast?
Ta'u mai ia matou,po'o a mea ete va'aia,ma lafo mai, po'o le ta'umai foi, ia matou, lou ata ma lau video.
Mulimuli mai, ia matou, I le Twitter
6.45 - O Kamapani(Companies) nei—Orcon,Vodafone,ma 2degree,o latou nei,ua ofo ina atu,valau po'o telefoni le totogia I Samoa. O Orcon,le Kamupani lea,ua ofoina atu lana ofa,se'I o'o I le Aso Sa.
O Vodafone, Kamupani lea,ofoina atu telefoni sa'oloto,mo le lua aso,amata mai,I le ono(6pm) I le po nanei.Ia ma le 2degree,Kamupani lea,e ofoina atu,telefoni le totogia,e amata atu I le- o- minute se'I o'o I le lima minute,o telefoni I Samoa.O lenei ofa na o le Lua Vaiaso lava.
5.37 - O 'au,ma lo'u manatu,se e pei,o se manu ese,lona uiga,-na, o vai uli,ma uli,e o mai ia te 'oe.E le na o galu e o mai,ma tafe mai,ae o le malosi,ma ma lolosi,a'e o le tele,ma tele o le vai malolosi e o mai sa'o I a te 'oe.O le tala lea a Luana Tavale,mai I le Malo o America Samoa,I Tutuila.o ia ose tagata faigaluega foi.
5.15 - O le tele foi o tagata,feoa'isolo I magaala tele ,o le Taulaga o Amerika Samoa,I Tutuila,I le aso Lulu.Na feoa'I solo ai Leoleo e saili ni tino o ni tagata foeti,ua fasiotia e le,Sunami I lea lava aso.
4.30 - Fai mai,le Minisita,o Murray McCully,o le a talanoa ia I le Malo o Toga,I se taimi lata mai,e talanoaina ai,le fa'alavelave fa'aletonu I Toga,ma iloa atili ai,se fesoasoani mai I le Malo o Niusila(New Zealand)
4:06 - O le Va'a,e taunu'u atu I Toga,I le Nu'u o Toputapu,e tusa o le ono(6) nei I le afiafi.O lenei va'a e avatu 'ai,ni fesoasoani.
E tusa ma le 90 pasene, o fale,ua fa'aleaogaina,lipoti mai,I le malo o Tonga.
3:58pm - O le Malo,o le a faia,se isi,iloiloga o le Civil Defence,aua o ananafi,e lei matua lelei tele lea?
O le Minisita o Ioane Carter(John Carter) fai mai,o nisi,matagaluega,sa maua e latou,ni apoapoaiga,fenumia'I,-po'o o le leai foi,a'e na,soso'o ai, ma le,fa'alavelave tupu fa'afuase'i.
3.22pm - O le lipoti fou mai Toga,I le 'aoauli nei,lipotia ai,I le tasi taulaga,I Toga pe tusa male 95% o le taulaga,ua le fa'aaogaina,faimai le lipoti , o lo'o fa'atalitali,ni telefoni mai ile Malo o Toga,mo ni fesoasoani.faimai le Lipoti,o lo'o manatu,e to'atele ni tagata,ua maliliu.
2.50pm - Faimai le sui Palemia,Bill English,e $1m. o le a tu'uatu I le Red Cross,a i Malo,e fesoasoani I le tele o le mafatiaga ua tupu mai,
11:31am - O le website a Samoa ua faasalalau mai ai,o Apia,I le taimi nei,ua matua,filemu lava.
E ui lava o le aso,e lei fa'asalalauina mai, o se aso malolo lautale,o le taulaga I Apia,ua matua gaogao lava, ma o le to'atele o tagata faigaluega I pisinisi ma le Malo,ua le o faigaluega I le aso.
O manatu ma tala mai I Samoa,mo le lalolagi aoao,ua maua lea I le website,fa'amanuia atu ai I 'Uo ma tagata ua masanisani atu iai.
Tasi tagata,na tusitusia,I le Samoaalivenews.com ia Setema aso 29,2009 ,fai mai o aso nei,I mea na tutupu I Samoa,ua fa'amaumauina I tala fa'asolopito a Samoa.O mea e lei taupulea e se isi,I le Natura o Tina,o Mafui"e,ma Sunami,ua lavea ai America Samoa ma Samoa I sisifo.Ia tatou tatalo pea,mo se manuia lautele o tagata Samoa uma.
Tusi mai le isi tagata:
E foliga mai I lenei taimi,e le faigofie,ona maua mai tala e fa'atatau tonu I mea ua maua ai Samoa,a'e maise lava nu'u laiti o Samoa.Tasi tala na 'ou maua,o 'ou matua,na talanoa I a matou "uo I Matautu. Fai mai ia, o lona Nu'u o lo'o lelei pea,ma isi o a'iga o lelei fo'i.O le Sunami,na fa'aleagaina le itu I Saute o Upolu,ma isi vaega o le itu I sauté,a o le itu I sisifo ma tua iina, atonu, masalo o lo'o lelei pea .
11.25am - O le Malo,ua manatu,ma fai mai,o tagata tafafao,pe sili atu ona maua- aluga le aofa'I I nisi vaega o le motu,ona e lei iloa ni uiga mai,po'o ni mea o le a tutupu mai fa'afuasei fa'apea,I le Sunami ananafi.
11.22am - O le tusitala,ma tala fou mai i Samoa,na lipotia mai I le TV ana po,o tala atoatoa o Nu'u ma Alalafaga, I le itu I sasa'e o Upolu,ua fa'aleagaina,a'e maise lava Nu'u nei ma itumalo e pei o Aleipata,Falealili ma Siumu.
O le TV na pu'eina ai ata atoa uma lava, o le fa'aleagaina o Fale matafaga lauiloa,tafafao faapitoa I Lepa,Siufaga ma Lalomanu,ua matua fa'atamaia lava,O le fale ta'utaua,matafaga lauiloa,I Lalomanu,ua matua le iloa lava se mea.
O le Tafaoga lauiloa I Salani Surf,o le matafaga o popo(Coconuts Beach) ma Sinalei ua matua fa'aleagaina lava,ma e tele lava ni taimi umi lava,e toe fa'aleleia ai.
10:28am - O Murray McCully o le Minisita o Foreign Affairs,fai mai,ua fuafuaina se fesoasoani muamua,o se seleni,ale Malo,mo se fesoasoani mo tagata (Samoan) ona toe vaavaai lea mo se fesoasoani mo le toe fausia o Samoa,mo le lumana'i.
Fai mai foi le Minisita o Bill English,"ua tatou fa'atasi ai mo se fesoasoani tautupe mo le taimi umi".
Fai mai foi Bill English, o le Civil defence,sa faia foi la latou galuega lelei,ananafi, ma toe faia foi seisi fono ise taimi mulimuli.
Fai mai a ia,sa iai se se nunumi,le manino,ise taimi,ma o lea la ua manino ma mamalama,ma ua fiafia foi o ia, ua manatu foi,ua iai ni fesoasoani, ua faataunu'uina ma faia loa.
Ae nate lei iloa, o le Malae Va'alele I Wellington, na latou le mautinoa apoapoaiga o le Sunami.
10:14am - a se fono,I le taeao nei,a ia, ma Niusipepa ma isi,na ia saunoa ai, e to'a 80 I latou I le taimi nei,a'e le'I matua manino ma iloa e ia,pe to'afia le aofa'I I se taimi o muamua.e le'I matua mautinoa I lenei taimi.
How you can help
Pacific Cooperation Foundation
Deposits can be made at at any Westpac branch. All the money raised will go to the Samoan Government
Red Cross
- Make a secure online donation at www.redcross.org.nz
- Send cheques to the Samoan Red Cross Fund, PO Box 12140, Thorndon, Wellington 6144
- Call 0900 31 100 to make an automatic $20 donation
- Make a donation at any NZ Red Cross office
ANZ bank Make a donation at any ANZ bank branch, or donate directly to the ANZ appeal account: 01 1839 0143546 00


text:
Tala otooto mai le Fono Faitulafono
FESILIGIA MAFUA’AGA UA TUAI AI TALOSAGA MO NONOGATUPE
Ua talosagaina e le afioga i le alii faipule ia Puleleiite Li’amatua Tefele Jr ia le faataunuuina o se iloiloga e fesiligia ai se tasi o mataupu o lo o atugalu ai le atunuu, e faasaga i le tautua a faletupe i le atunuu, mo le faatinoga o talosaga mo nonogatupe.
Saunoa le alii faipule e faapea, e toatele tagata o le atunu’u ua tuu fesili i le fia malamalama, pe aisea ua mafua ai ona telegese le faagaioiga o talosaga mo nonogatupe i le taimi nei.
Saunoa Puleleiite e faapea, o nonogatupe i aso ua mavae e tasi lava le vaiaso pe lua e faatali ai ae maua, peitai o le suiga lea ua maitauina i nisi o talosaga mo nonogatupe ua o o atu lava i le tai fa vaiaso o faatalitali, ae tulua foi le talia ma le teena.
Na taua e le alii faipule e faapea, afai ua i ai ni suiga fou ua faia e faletupe, e tatau ona logo le atunuu, afai foi ua mafua lea suiga ona o le tulaga vaivai ua i ai le tamaoaiga, e tatau foi ona silafia e le atunuu.
“O le mea lea ua i ai, e le o toe i ai se talosaga mo se nonogatupe o toe fai iinei, e faatumu lau talosaga ona lafo lea i fafo e talia mai ai pe teena foi,” o le saunoaga lea a le alii faipule.
O le komiti o le Sailiga Manuia a le maota lea o loo taitaifono ai le afioga i le alii faipule ia Toeaina Faufano Autele, ua taoto atu i ai le suesueina o lenei mataupu.
VIIA FUAMATU LE LOLOFI MAI O TURISI I LE TERITORI
Na viia e le afioga i le alii Senatoa mai Alataua ia Fuamatu J.V Fuamatu le tautua a le Ofisa o Turisi i le atunuu, ona o le faatupulaia o vaa meli o loo malaga mai ai turisi ua asia le teritori i lenei tausaga faapea ai ma tausaga ua tuana’i atu.
E fetaui lava le lolofi mai o turisi i le aso ananafi ina ua taunuu le vaa o le Sun Princess ae toe tauaofia loa le Fono Faitulafono mo ana galuega masani, i le tuanai ai o lana malologa e tasi le vaiaso le umi.
Saunoa Fuamatu, o suiga ua vaaia i le lolofi mai o turisi i le atunuu, e le gata o se atavaaia lea o le tulaga manuia o lenei atina’e, ae o se auala foi e maua ai e tagata faipisinisi tupe fou mo a latou pisinisi aemaise ai o le tamaoaiga o le atunuu.
O faanaunauga o le alii Senatoa, ia faaopoopo mai pea le aofai o meli mai fafo e ulufale mai i le atunuu, ina ia toatele ai turisi e fiafia e malaga mai i Amerika Samoa.
Na vaaia le tumutumu solo o le taulaga ma vaega eseese o le atunuu i le aso ananafi, i turisi na malaga mai i le Sun Princess lea na malaga mai i le motu o French Polynesian i le taeao ananafi, ma tuuvaa atu ai loa i Niu Sila i le afiafi ananafi.
E silia i le toa 2,000 le aofai o le pasese ma le auvaa na malaga mai i le vaa, lea foi sa vaaia ai le toatele o pasi ma taxi na faamanuiaina i le feaveaina lea o turisi e faamatamata solo i vaega eseese o le atunuu.
ATUGALU VAAMUA I LE AAFIA O LE SAMI ONA O LE SUAVAI LAFOA’I
Na taua e le afioga i le alii faipule mai Pago Pago ia Vaamua Henry Sesepasara sona atugaluga o loo i ai, ina ua maitauina tulaga aafia ua i ai ogasami o le Fagaloa, e mafua mai i le suavai lafoa’i mai le kamupani i’a a le StarKist Samoa lea o loo pamu i le sami i gatai tonu o le afioaga o Aua.
Na taua e Vaamua e faapea, ua maua i ni ripoti le faamutaina lea o le konekarate a le kamupani i’a ma se tasi o kamupani, lea sa masani ona o latou la’uina atu le suavai lafoa’i mai le kamupani i tai i le moana ma pamu atu ai, ma o le faanoanoaga lea ua maitauina, talu mai le taimi na taofia ai lea konekarate, ua tele le afaina o le sami i le Fagaloa, ona o lea ua le toe aveina le lapisi o le suavai lafoa’i e pamu i le moana, ae ua pamu lava i gatai o Aua ma lafoa’i ai.
“Soo se taimi lava e tulaga faaletonu ai le gataifale i gatai o le Fagaloa, poo ni otaota ma lapisi e lafoa’i ai, e i’u uma atu lava i gatai o Pago Pago ma to’a ai, ma o le isi lena faanoanoaga tele i lo’u sui faipule, ona o le a aafia atu ai ma le soifua maloloina o tagata o le atunuu aemaise ai lo’u itumalo,” o le saunoaga lea a Vaamua.
Sa ia taua foi e faapea, afai ete malaga i luga o le auala i Afono ma e vaavaai mai i le sami, e te maitauina ai suiga ua i ai le lanu o le sami i le Fagaloa, ua amata lanu enaena isi itu ae lanu paepae le isi itu, o iina e faailoa atu ai aafiaga ua i ai le gataifale e mafua mai i le suavai lafoa’i o loo pamu i ai.
Na faafetaia e le Sui Fofoga Fetalai o le maota o sui le finagalo o le alii faipule, ma taoto atu ai loa le mataupu i le komiti o le Faagaioiga o le malo, lea o loo taitaifono ai le afioga i le alii faipule mai Aua ia Faimealelei Allen, mo le faatulagaina o se iloiloga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O se vi’i o Falealili
Falealili uma
i o ma o
ta fia faalogologo i sou leo
ua aave tala o le malo
ua leai se manu e toe olo
falefitu falealima ma Aleipata, Faapea ma le atu Safata
ae fia faatau moa lafo ane sau afa
ae soia lava le faatu i ala
e aoga foi faagatama
e masani le tupulaga
Tali: Faamaneenee aua le minoi tele
ae teu le taalo
ma le loto maulalo
olioli malie
aua le pisao
faatoa o le toa ina ua Malo!
Satalo e o le ufi na toto
teuteu ia le itumalo
falealili e ia maopoopo
le mea sili lea e malie ai lou loto
lata penina o le auro lea
o lata pululipanoe poo fea
oe lau manamea e le faagalo i aso fai pea lou fiafia ua le gata mai lea
aloalo malie lou vaa samoa
i lou sami lanu moana
ua e ofi atu i le ava ma e pesepese i le taulaga
ua tuanai o le atu vasa ma fetaiai i le ava fatafata
Samoa e Amuia oe
ua taunuu ma le manuia lou faamoemoe
Tali: Faamaneenee aua le minoi tele
ae teu le taalo
ma le loto maulalo
olioli malie
aua le pisao
faatoa o le toa ina ua Malo!


text:
Talia le talosaga a se alii pagota
Na i'u fiafia le iloiloga a se ali'i pagota na loka talu mai Tesema, ina ua talia e le fa'amasinoga sana talosaga, mo se avanoa e toe foi atu ai e tausi lona toalua ma lana fanau. Ae na lapata'ia o ia e le fa'amasinoga, o le taimi lava na te toe solia ai se tulafono a le malo, po o tuutuuga o lona faanofovaavaaia, o le a le gata ina loka o ia i le toese, ae o le a toe faafoi o ia i le atunuu na malaga mai ai.
O le alii o Kosema Leafi, o se tagatanuu o Samoa, ua ta’usala i le moliaga o le umia faasolitulafono o ni vaega o mariuana, ma ua poloaina e le faamasinoga na te totogia se salatupe e $2,000, o se tasi lea o tuutuuga o lana faanofovaavaaia mo le lima tausaga.
Na faatoese le ua molia i le faamasinoga, ma sa finau foi lana loia o Leslie, ina ia faanofovaavaaia o ia, ae aua nei toe tuuina atu i ai se isi faasalaga faafalepuipui. Na taua foi e lana loia e faapea, o aso e 92 lea na taofia ai Leafi i le toese, ua tele se lesona ua ia a’oa’oina mai ai ma ua ia talitonuga ua lava lea faasalaga mo ia.
Na faailoa e lana loia, o Leafi, o se tama sa galue malosi mo le tausiga o lona aiga i le tele o tausaga. O ia o se tagata kamuta, o se tagata ekalesia e tautua ma le faamaoni i lana lotu, o se totino foi o le aufaipese a lana ekalesia, ma o ia foi o se tagata amio lelei e le’i solitulafono.
Na lagolagoina e le loia a le malo ia le talosaga a le itu tete'e, ae na ta'ua e le malo, o le tausaga e 2009 na tulai ai foi le ua molia i le faamasinoga ona o tuuaiga i le faaoolima, ma faanofovaavaaia ai e le faamasinoga o ia.
Na tuuina atu foi i luma o le faamasinoga mea molimau sa maua e leoleo i le tino o le ua molia, lea e aofai aai sikaleti mariuana e lua ma lana ato faafafa sa i ai ana mea faigaluega, o lana pepa sikaleti, o lona mitiafu ma le tupe e $67.40.
Na fesili le faamasino sili ia Michael Kruse ia Leafi pe o le aiga lea e faatatau i ai lana talosaga e toe fia fo’i i ai, o lona aiga i Samoa, ae na tali le ua molia, o lona aiga iinei lea o loo i ai lona toalua ma si ana fanau.
E 5 tausaga na manatu le faamasinoga e loka ai Leafi i le toese, peitai o lea faasalaga o le a faamalumalu, ae o le a faanofovaavaaia o ia mo le 5 tausaga i lalo o poloaiga a le faamasinoga, ma, o se tasi o ia poloaiga e aofia ai lona tuliina o masina e 20 i le falepuipui.
Peitai o le tuliga o masina e 20 i le toese o le a taofi, fuafua lea i le usitai o le ua molia i poloaiga uma a le faamasinoga ua tuu atu ia te ia, e aofia ai le faasaina ona ia toe tagofia le ava malosi, fualaau faasaina pe toe soli foi se isi tulafono, a ia auai i aoaoga e fesoasoani ai i aafiaga o le ava malosi ma fualaau faasaina i lona olaga.
Na fautuaina foi e Kruse ia Leafi e faapea, o le taimi lava na te toe tagofia ai le pia poo ni mariuana, o le taimi foi lea e faatietie ai loa o ia i le vaa ma toe faafoi atu i Samoa.
Na poloaina e le faamasinoga le faatamaia o fualaau faasaina sa maua ia Leafi, ae o ana mea faigaluega o le a toe faafoi atu ia te ia, sei vagana ai le tupe e $67.40 o le a tuu atu i le faamasinoga e amata totogi ai lana salatupe.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Lapataiga mo i latou o le a avea ma tagata fai palota le tumau
Ua tuuina atu nei e le Komesina o Palota ia Soliai Tuipine Fuimaono se lapataiga, mo i latou uma o le a avea ma tagata faipalota le tumau, i le palota tele o lo o loma nei ia Novema 6.
Saunoa le afioga Soliai, soo se tasi o i latou nei e maua ane o lo o taumafai e fai ni faiga faatosina mo soo se sui tauva, o le a faamalolo.
O le palota o lo o loma nei o se tasi le o palota ua sili le taugata, ona o le toatele o sui ua faamaonia le tauva mo le tofi kovana ma le lutena kovana.
Na taua e Soliai lona faanaunauga, ia aua lava ne’i aafia fuafuaga uma mo le palota i ni faiga faapolokiki.
Sa ia taua foi e faapea, o se faiga palota sili lenei ona taua mo Amerika Samoa, ma o le tiute o ia o le Komesina o Palota na faatauto ai, ia mautinoa e tutoatasi auala uma e faatautaia ai palotaga a le atunuu, ina ia le aafia i nisi lava faiga e aofia ai tulaga faapolokiki mo isi lava gaioiga.
I tausaga palota uma lava, e faa faigaluega ai e le Ofisa o Palota tagata fai palota le tumau e galulue i le aso o le palota, i fale palota taitasi i le atunuu mo le faatinoina o tiute e tofia i latou e galulue ai.
Ma o le taimi nei, ua maea ona faafesootai i latou nei mo aoaoga e tusa ai o latou tiute o tagata fai palota le tumau mo Sasae, Sisifo, Manu’a ma le taulaga nei, e ui e lei faailoa mai e Soliai le aofai o i latou o le a galulue i nei galuega.
I le taimi o le aoaoga ua fuafuaina, o le a faamatala auiliili a i tagata o le a auai a latou tiute ma le taua o latou tiute e faatino i le aso o le palota, ina ia mafai ai ona sologa lelei le aso o le palota.
O le a faailoa atu ai foi aafiaga o faiga faatosina ma gaioiga faapolokiki pe afai e aafia ai i latou i le taimi o le palota.
“Soo se tasi lava e maua o lo o aafia i ni faiga faatosina i le taimi a’o lumana’i le palota poo le taimi fo’i ua mae’a ai ona faa faigaluegaina o ia o se tagata fai palota le tumau, o le a faamalolo loa ma ona tiute,” o le saunoaga lea a Soliai i se faatalatalanoaga ma le Samoa News i luga o le telefoni.
“O le uiga o lea tala, afai matou te maua ni faamatalaga o lo o tumau pea ona e aafia i faiga faatosina mo se sui tauva, ae ua maea ona avea oe o se tagata fai palota le tumau, o le a faamalolo oe mai lea tofiga.”
Saunoa Soliai, e manaomia lava le usitaia o aiaiga uma lava mo le puipuia o faiga palota i taimi uma.
Sa ia taua foi e faapea, afai o i ai se tagata ua faamoemoe e fia galue o se tagata fai palota le tumau e lo o manatu e le maua o ia pe afai e aafia i faiga nei, o le taimi lenei e tatau ai ona toe mafaufau. Fai mai lana saunoaga, e le tau faia sana faaiuga mai le faamalolo o se tasi e maua o aafia i faiga nei.
O nisi o tagata e masani ona avea ma tagata fai palota le tumau i le tele o faiga palota ua mavae atu, o pulenuu ma leoleo o nuu o loo tofia e vaavaaia fale palota taitasi ina ia saoloto mai le aafia i faiga faatosina.
E talitonu le Samoa News o pulenuu ma leoleo o nisi o aiga o lo o auai i latou i faiga faatosina mo sui tauva o lo o latou lagolagoina, ae na saunoa Soliai e faapea, poo ai lava i latou o loo aafia i tulaga nei, e le mafai ona faa faigaluegaina i latou e leoleo i nofoaga o fale palota, pe afai e maua ane o lo o aafia i faiga faatosina i le taimi o le palota.
fa’aliliu Ausage Fausia
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
suafashare
Examples
suafa's examples
- Afioga Faumuina was born on March 26, 1949 to Penu Teutusi Satele of Vailoa and Mana' He married Mrs. Ituau Feato Satele in 1968. As he grew up, he became an entertainer and. — “Malama TV - [District Governor Faumuina Suafa'i Satele Passes”,
- O lo'o umia e le ali'i tusitala ni isi o suafa matai se tolu lai le afio'aga o Nofoali'i, e aofia ai le suafa Tanuvasa, Tutuila me le 'Ai'i. I le nu'u o Si'umu o lo'o is umia le suafa Tofaeono ma le suafa Uta'ile'uo atoa ai ma le igoa Falana'i. — “PEC Language Programme Team”, pacificislandeducation.co.nz
- Information about Lau (Language code 'llu' Other names for Lau: Suafa. Suafa. Where Lau: Suafa is spoken. Solomon Islands. More information. If you can help in any way to identify dialects of language code 'llu', or would like to volunteer to translate or record material in this language,. — “Lau (Language code 'llu')”,
- O LE FA'ANOFO I LE ULUA'I SUAFA TAMA-A-AIGA MA LE ULUA'I SUAFA TUPUA A FUIAVA'ILIILI Na o'o ina ua e'e ia Fuiava'iliili i le suafa o le Tama-A-Aiga', ona masi'i mai lea o Tuala ma Sala ma le I'e o le Natunatu ma le Nafinafi e fai ai toga, lea na masaesae ai le lagi ua pulafia ai e Tumua ao o. — “Fa'anofo I Le Ulua'i Suafa Tama-A-Aiga' Ma Le Ulua'i Suafa”,
- E avanoa soo se tasi e faitau i lenei folasaga, a e a mo lau faasoa, faaopoopo, pe faaali ni taofi tetee, e tatau ona tali fesili ua avatu i lalo – o le suafa ma i-meli, ina ia tusia le suafa o le tagata ma lana faasoa. Ou te lē talitonu i taofi e faaali a e nanā le suafa. E lē faamaoni. — “Auafa Faasoa”,
- Each matai has a name (suafa) by and through which they exercise their rights in the family over which they preside. Matai titles (suafa, literally "formal name") are bestowed upon family members during a. — “Fa'amatai - Wikipedia, the free encyclopedia”,
- Malo Suafa is a caregiver at Hillcrest Hospital in Mangere. She’s been there for over 15 years. From 3pm until 11pm every working day, Malo cares for up to eight elderly people. Some. — “Geoff Annals: Why caregivers are posting payslips to”, nzherald.co.nz
- (1)Faamasino i le Suafa Malietoa; (2) Faatau atu le TV ma e Leitio Samoa i Tiafau; (3) Baby Miracle (1) Tala o le Tau i Samoa; (2) Suauu Vaimoso ma Pesega; (3) Soloia le saofai a Papalii Moli Laupepa i le suafa ia Malietoa e le Faamasino a Fanua ma Suafa. Dim lights Embed Embed this video on your site. — “News in Video”,
- Fa'atalofa atu ile suafa mamalu ole Atua le Tama, le Atua le Alo, ma le Atua le Agaga Paia. Ae ola I maua o auauna vaivai male le aoga, ile suafa o Iesu, Amene. — “Aiea United Methodist Church Home Page”, gbgm-
- Ua outou o mai ma faaleaga le suafa i luga o le internet. O lea tou te fai mai o le aiga aiga moni lea i Sapapali'i a'e a faaee le suafa Malietoa e faaee i eleele o Tuisamau ma. — “Too many Malietoa wannabes posting nonsense - TALOFA LAVA”,
- Lauga Samoa, Aganuu Faasamoa, Samoa, Samoan Culture, Samoan Language Afai e te fia auai i lenei polokalame, e mafai ona amata loa ona lesitala mai lou suafa i la tatou upega, ma faamasani mai foi. — “Lauga Samoa ma le Aganuu Faasamoa”, laugasamoa.ws
- ia paia lou suafa. Ia oo mai lou malo. Ia faia lou finagalo i le lalolagi, e pei ona faia i le lagi. Ia e foai mai ia te i matou Tama e, o i le lagi, ia paia lou suafa. 10. Ia oo mai lou malo, ia faia lou finagalo,. — “Samoan Rosary Prayers”,
- "Ae mafua ona tutupu mea faapea, ona o le taumafai o se tagata e toso toso i tua iuga o taumafaiga a aiga e pei o le taofi o suafa matai," o se vaega lea o le saunoaga a le tofa Tuaolo. suafa matai i aiga, o se tasi o vaega o le i'oimata o le aganuu a Samoa, a faaletonu le talanoaina o suafa. — “Samoa News|Tulafono e taofia ai saofai se'i vagana se faaiuga”,
- View suafa aka beyonce ..lol.. maa (suafa)'s movie reviews on Flixster. Join to connect with suafa aka beyonce ..lol.. maa (suafa) and many other movie fans in the world's biggest movie community. — “suafa aka beyonce ..lol.. maa's (suafa) Profile on Flixster”,
- Tulouna a le Suafa o lago ma Su'a ma Afoauli. Tulouna a le suafa o Patau'ave ma Alavaa Tulouna a le suafa o Tumusaili ma Patea ma Taituuga. Tulouna a lau. — “Upolu Faalupega”,
- ae peitai e le o maua se fa'asologa atoatoa e maua ai suafa uma o tama pi'i Samoa ae le gata lea ae fai ma sina talaaga fo'i i tama pii taitoatasi Afa ma lona uso suafa ia Sika sa fa'atolu ana saimupini fa'atag team i le WWF, o le tele o tagata e manatua. — “Tafananai " Tama pii mai Samoa "Samoan Wrestlers"”, 1
- Ae avea ia lenei avanoa e faatalofa atu ai ile suafa manumalo ole IESU KERISO, faamalo le soifua. Ua laga se manatu, afai e iai se aoga olenei meafaigaluega mo fesootaiga e atiaa'e ai le soifua mo tatou Samoa o salalau ile lalolagi, e aoga le taulogologo e maua ai lea fesoasoani. — “Samoan Home & Dreams - ”,
- Suafa Matai/Chief title #1: To'omata mai Avao (alii-28 Tesema 2005) Suafa Matai/Chief title #1: Pesefea mai Si'uvao Savaii (alii) Faalupega: Süsû lau susuga Pesefea, Süsû Tilimafaga, maliu mai le. — “FOFOGA MO'OMIA O SAMOA - Broadcasters' Profile/Talaaga”,
- Ua a la oga ou fai aku i kofiga a Pili, oga ole suafa Tuisamau..a fai ole Tuisamau na tofi e Pili mo le Tuamasaga " AI SE'A" na sau mai Manua i Upolu, ma fa'aee suafa Tuiaana ma Tuiatua..(years later) sau leisi tama Manua e suafa ia Pili ma fai aiga ia Sina..Ona maua. — “O le Mavaega o Pili mai Manu'a - Topix”,
- 1)Leutogitupa'itea- O le tama'ita'i Falealupo lenei na maua mai ai nisi o suafa taua e tolu I Samoa. O lo'o mafua ai suafa o Vaimoso, Vaimea, Vaiusu, Vaigaga, Vailoa, Vaitele, Vaipoto. O le ali'i fo'i lenei ma lana atoaitu na tau ma aitu o Faleata. — “Toe va'ai i nei tagata ma o latou sao i le atunu'u”, samoaobserver.ws
- Ethnologue and bibliography information on Lau. Suafa, Lau, Dai (Ndai). Classification. Austronesian, Malayo-Polynesian, Central-Eastern, Eastern Malayo-Polynesian, Oceanic, Central-Eastern Oceanic, Southeast Solomonic, Malaita-San Cristobal, Malaita, Northern. Language. — “Ethnologue report for language code: llu”,
- Football in Tacoma Gig Harbor Bellingham Olympia Seattle and Washington The Puget Sound Pirates Football is an proprietary entity belonging to Coach Teo, Robin Teo-Suafa, Chris Teo, Tele Teo, Fia Teo, Popo Teo and Daniel Tipton. BOOSTER CLUB:. — “PUGET SOUND PIRATES - (Tacoma, WA) - powered by ”,
- Na aofia i le saunoaga a le afioga i le matua ia Togiola Tulafono lenei mataupu, i le mae'a ai ona tufatufaina atu i le vaiaso na te'a nei pepa o le talosaga i le atunu'u, ma le talosaga ina ia sainia uma ai suafa o i latou e lagolagoina le talosaga. — “Samoa News| Talosaga Togiola ia faamaoni i le talosaga tete'e”,
Images
related images for suafa
- suafa fonoti of lotofaga22
- suafa fonoti of lotofaga55
- Click on the following link to view article on tofigas for Muagututi a by his father King Fonoti ETaaaloTamaAoSeUso ~ by CHRISTIAN BROWN on October 11 2008
- suafa fonoti of lotofaga33
- suafa fonoti of lotofaga22
- UTIA IOANE BROWN O LOTOFAGA ATUA ILE AIGA PA IA O SA LEVALASI MA FIAME MATA AFA FAUMUINA MULINUU II MA SALEVALASI OLE FA AIUGA ILE FA AMASINOGA I MULINUU SAMOA LANDS TITLE COURT 1952
- NOTE Click on each image to enlarge size TITLE COURT FINAL DECISION FIAME MATA AFA FAUMUINA MULINUU II OTHERS VS FONOTI MATA UTIA IOANE BROWN OF LOTOFAGA ATUA
- fonoti files wordpress co
- suafa fonoti of lotofaga55
- e ufiufi a le tama imoa i le tanoa ae ioio lava
- suafa fonoti of lotofaga44
- e ufiufi a le tama imoa i le tanoa ae ioio lava
Videos
related videos for suafa
- FIA AI SE SUAFA'I Samoan Song
- Půlnoční mše v Ono na Futuně | Midnight mass at Ono, Futuna | La messe de minuit a Ono, Futuna Silvestrovská půlnoční mše v katedrále v Ono na ostrově Futuna, jižní Pacifik | The Silvester midhight mass at the cathedral of Ono on Futuna island, southern Pacific | La messe de minuit a la cathedrale de Ono a Futuna, Pacifique du Sud. Chant de la procession avec la Bible: I mua na tupu, nofo mo le Atua E Atua aia, Sesu lona suafa Nea fuli na tupu, tupu ia teia Le mafimafi lena, ko lana folafola Ko le folafola lena Ko Sesu Kilisito Manuia leia, e tui kia teia Refrain: Fakamalo (bis), tatou (bis) Ti mo pati (bis), fakatasi (bis) Malo ei tamana, malo lou alofa Na folafola le Atua Na tupu tagata aia Mei le fafine ko Malia Sesu ko lona tama Ko le filifili lena A le tamana Atua Fakatagata e Malia Sesu ko lona vosa
- Mangere Sisdac Youth Oute Viia Lou Suafa.wmv
- mamana lona suafa e paia ma mamana lona suafa
- E Paia Ieova This is a song i wrote early this year and still working on it to finish the second and third verse. Hope yall be blessed with. E Paia, Ieova eo 'au, e paia Sisii o matou lime, ta'uta'u lou Suafa E Paia, Ieova eo 'au, e paia E ifo ma tapuai atu, ta'uta'u lou suafa Toatuli ma alalaga E paia oe le Atua, le Alo ma le Agaga E paia, Ieova eo 'au, e paia, e paia Toatuli ma alalga E paia oe le Atua, le Alo ma le Agaga E paia, Ieova eo 'au, e paia
- The Unasa Brothers Singing Iesu Viia lou Suafa.
- How to make Suafa'i - Bananas with tapioca and coconut milk Recipe for Suafa'i - Bananas with tapioca and coconut milk. If you have any questions, just email me at admin (at) or leave a comment below. Intro and outro music - Le Lagoto
- 'Iesu o le Suafa Lea' Pasifika 2007 Opening Act. Performance by the Samoan Methodist Church in Mangere.
- United Samoan Church(USC) Aoga Samoa 2012 The United Samoan Church (Carson) Gagana Samoa Summer Program 2012. Program headed by Pastor and Mrs. Samuelu Tialavea. Thanks to the Sunday School teachers and volunteers. And a special thanks to the Parents for Bringing their children, soifua ma ia Manuia ona o lona suafa manumalo Iesu Keriso...Amene. Song's: Tiama'a "O se Fofoga Fa'aola." Pukaru "Thank you Samoa." Video: United Samoan Church
- Suafa'i ...What is that?!?!?! Samoan's banana "soup" recipe, or Hawaiian's poi. (It can be serve as very warm or cold)
- Otara SAOG Youth Tala Mai E Le Lagi.AVI OTARA SAOG singing "Tala mai e le lagi" aka "For thou oh Lord" connected with "Agnes Dei"(Samoan), singing on christmas celebrating the birth of our lord and saviou excuse the 2nd lift in the vamp lol went a bit off....thanks sops lmao LYRICS: tala mai e lagi lou matagofie faaalia mai e le vanimonimo lou matautia matalasi o mea na e faia ao a'u o le palealii o mea uma ia viia oe lou atua e mamalu ma paia lou suafa e paia paia lau afio e tatau ia te oe le viiga toatuli o tulivae i lou suafa ta'uta'u atu e laulaufaiva uma o oe o iesu le keriso o le tupu sili silisili lava enjoy and be bleesed
- le lalelei o samoa ta te musu tau lou suafa
- How Samoan Chief Titles [Tapaina O Le Ipu I Le Suafa Faamausili] Are Conferred To Someone. Part I This is 1 of 3 Videos of Ainuu Tasi Afamasaga when the Malietoa Family titled FAAMAUSILI was conferred to him. Many of us who lived overseas have never witnessed or seen these traditional ceremonials of the Samoan culture. Samoan Chief titles are ONLY conferred or bestowed to family members related or heir to such titles. Ainuu Tasi Afamasaga is a descendant of the Malietoa and Mataafa Fiame Faumuina Samoan Royal Family. He is one of Malietoa Laupepa's great grandson through his great grandmother, Fua'omalo Fiame Johnson of Lepa and grandmother Taase Faumuina Fiame Leitutua Aull of Lepea.
- Lets Do It Again by J Boog Cover - Big Guy Directed by - Suafa Ma'a
- Suafa Maryjane Hawaii Dance hawaii eht up for my mum .
- Samoan Slip and Slide13 My dad and uncles re-living the golden years.
- Pomele Music Video Final
- Viia o lou Suafa - Masefau AOG Pre-worship minsitry: "Ia Viia oe" solo by: Teleni Faanu and Tui Fesili. Service Led by: Pastor Naseri Fiso Song: Ua soona olioli and Ia Faapaleina.
- 5 Ua silisili lou suafa Alovale Eli Ah Leong vol 1
- How Samoan Chief Titles [Tapaina O Le Ipu I Le Suafa Faamausili] Are Conferred To Someone. Part II Many of us who lived overseas have never witnessed or seen these traditional ceremonials of the Samoan culture. Samoan Chief titles are ONLY conferred or bestowed to family members related or heir to such titles. Ainuu Tasi Afamasaga is a descendant of the Malietoa and Mataafa Fiame Faumuina Samoan Royal Family. He is one of Malietoa Laupepa's great grandson through his great grandmother, Fua'omalo Fiame Johnson of Lepa and grandmother Taase Faumuina Fiame Leitutua Aull of Lepea.
- fia ai suafai fia ai se suafa'i
- The HOLY BIBLE(TUSI PAIA) online with Android and Apple App's available. The United Samoan Church (Carson) Gagana Samoa Summer Program 2012. Program headed by Pastor and Mrs. Samuelu Tialavea. Thanks to the Sunday School teachers and volunteers. And a special thanks to the Parents for Bringing their children, soifua ma ia Manuia ona o lona suafa manumalo Iesu Keriso...Amene. Great help to have when info or data is limited to you, the BIBLE in over a 100 Languages. In the video we demonstrate with the English and Samoan Language, Thanks for watching and God Bless. Credit's to BIBLE.IS/Languages music from: Official Hymn for John Paul II's Beatification - Aprite le porte a Cristo. Video: USC Church
- AOG GURLS....YOUTH SERVICE NONI ON THE PIANO....SARAI, MARA, RAY-RAY, NABEL, 'ND SUAFA BLESSIN THE LORD WITH A BEAUTIFUL SONG OF WORSHIP....
- dj shava lil jon vs fia ai se suafa remix.wmv out to all the south pacifica people
- AMIGHTYWIND TEACHING OF THE HOLY SACRED NAMES IN SAMOAN O se a'oa'oga ile suafa moni o le tatou ATUA ma lona ATALII pele, o lea e taumafai atu ona ole alofa ole ATUA mo tatou nuu Samoa, ina ia outou malamalama ile meamoni atoa, e le o a'oa'oina i totonu o ekalesia Samoa. E taua mo lenei taimi ua tatou iai. Aúa ua tatou iai i aso vale, ae maise pe afai e te fia siitia. Faamolemole aua le fetogi i ma'a le auauna ole ATUA, ao lo'u tatalo ia faapupulaina e le ATUA YAHUVEH outou mata faaleagaga ma taliga faaleagaga, ile feau moni ole ATUA YAHUVEH. Ia e talitonu e faamanuiaina ai lou agaga. O le a'oa'oga e faatatau ile Tusi Afioga o le ATUA YAHUVEH. O le suafa moni lea o tatou ATUA YAHUVEH. Sa tusia ile Afioga ole ATUA mai ile amataga, ae ua tago King James ave'ese, ae tu'u ai le ATUA poo ALII, ae e le o ni igoa, mo titles. O le Aso Puapuaga Tele o le a oo mai, ua toe na'o se manava, o lea ou te taumafai e lapata'i atu i tatou nuu samoa, faamolemole matamata ma taofi se mea aoga mo lou agaga, ae maise lou aiga, lou fanau ma lou ekalesia. Afai e iai sou fesili, imeli mai ta ita ile: [email protected] Ua lata ona outou faalogo ise mea o le a tutupu i Amelika, ona afaina ai lea o nuu uma lava ole lalolagi. Ia tepa ae outou, ma ia ea i luga o outou ulu; aúa ua lata ona toe afio mai YAHUSHUA/IESU mo e ua ola faapaiaina ma le amiotonu ma le usita'i i lona Tulafono, ma ua fa'amuamua o IA i lona olaga ma le alofa. Mataio 10:37-38: O le ua tele lona alofa i lona tamá po o lona tiná, ae itiiti ia te A'U, e le aoga lea ia te A'U; o le ...
- Mt Vaea Band - Suafa'i My favorite song of this group. Track five on there album "Mama" Support this Pacific Island Artist/Band by buying the original product and not copying or ripping a product purchased by someone else!
- LoLz Suafa'z Dedication Christmas Prezent LMAO She Bettah Sing Fo Me For My Christmas Prezent
- lou suafa suafa
- SAOFAI O LE SUAFA AUVA'A I TIAVEA ALEIPATA.
- suafa'i pese samoa
- CCJS Fagatogo-'O Lou Suafa Iesu' Pese Lotu, CCJS Fagatogo Amerika Samoa
- Iesu Ole Suafa Lea(V2) - SMC
- AMIGHTYWIND Tatalo ole Fa'aolataga (salvation prayer in Samoan) This is the salvation prayer in Samoan. May you be blessed and I pray that the anointing will flow into your heart in YAHUSHUA our MASHIACH's name! This video is also for the praise honor and Glory of ABBA YAHUVEH, SAVIOUR YAHUSHUA AND THE PRECIOUS RUACH HA KODESH (Holy Spirit) YAHUSHUA (יהושוע), a Hebrew Name, is the original Name of JESUS. We are still saved in the Name JESUS but the antichrist will use the name Jesus Christ for himself IN THE TRIBULATION, so learn YAHUSHUA's NAME for then. http// http// YAH Bless truth seekers! Ta'utino au agasala ia YAHUSHUA ma fai iai ia e fa'amagalo oe mai au agasala! e leai se tasi ua tonu ia manatua le mea lena! Ae e taumafai e paia o lou olaga aua, e paia le tatou ALII ma FAAOLA YAHUVEH/GOD! I LE SUAFA OLE TATOU ALII MA FAAOLA YAHUSHUA/JESUS LE MESIA! AMENE.
- pese laia ma fiafia omaia tatou aeae ia E se mea ina a manaia ua fa'atasia i tatou uma Le finagalo lea o le Atua mo'i taua Tu'u fa'atasi loto ma agaga E vi'ia ai lona suafa Fa'afetaia lona alofa o ia o le ola Pese la'ia ma fiafia Ua aulia mai le manuia Lenei aso faia mo'i ta'ua O a faigata o lenei savaliga Ae fa'amoemoe pea i le Atua x2 O maia tatou aeae ia o lea manu ua ulu Le fa'amoemoe lea sa lupe ua taunu'u Tu'u fa'atasi loto ma agaga E vi'ia ai lona suafa Fa'afetaia lona suafa Pese la'ia ma fiafia Ua aulia mai le manuia Lenei aso faia mo'i ta'ua O a faigata o lenei savaliga Ae fa'amoemoe pea i le Atua x2 Pese la'ia ma fiafia Ua aulia mai i le manuia Lenei aso faia mo'i ta'ua O a faigata o lenei savaliga Ae fa'amoemoe pea i le Atua x2
- De Anza Graduation Nuia This video was uploaded from an Android phone.
- Vigaview - RiD Spychangers Hot Shot & REV A quick review about two amazing little Transformers! I hope this isn't the start of a very slippery slope resulting in many many many more tiny toys.
- ARE YOU WILLING TO PAY THE PRICE FOR YAHUSHUA/JESUS what price did you pay? O le a le tau na e totogiina? Alpha and Omeg Almightywind Holy Ghost Fire Ministry This is part 1 of the Sermon on the Sabbath of the 16th April 2011. I pray that you will blessed and touched by the precious anointing in this Sermon! Shalom! Blessed is HE who comes in the name of YAHUSHUA our MASHIACH! Ia manuia le Sapati! Oute fia avatu le viiaga i le Atua YAHUVEH, mo lona alofa ma lana tausiga! YAH bless. ALELUIA!!! Soifua ma ia manuia. Ia manuia le afio mai i le suafa o le Alii o YAHUSHUA AMENE!
- Iesu O Le Suafa Lea(V1) - SMC
- Ia viia lou suafa mamana first time i heard this song was done by Eddie Hunt & Nu Era, but its on Alofa Tunoa's cd performed by Midway AOG Praise Team
- Troy Lepisi Troy Lepisi blessing CWC Bay Area w/ his original written song! His 1st time playing the piano, too! God-gifted broths right here! Enjoy! :)
On Twitter
twitter about suafa
Blogs & Forum
blogs and forums about suafa
“Sorry I have been on other blog sites and have just recently come back to this side. Was Sorry I have been on other blog sites and have just recently come back to this side”
— Masina o fea oe? - Topix,
“Tala I Le Mafua'aga Ua Aliita'i Ai Faleata I Le Suafa Faumuina: Fonoti Le Tupu. King Fonoti Blog Photo Gallery. About King Fonoti Tupu Tafa'ifa of Samoa [since:1600's]”
— King Fonoti Blog Photo Slide Show " King Fonoti Of Samoa, chrisb1967
“ "Ina salamo ia, ma ia taitasi ma papatisoina outou uma i le suafa o Iesu Keriso, mo le faamagaloina o agasala; ona maua lea e te au i tafatafa o vai e tafe lemu; na te faafoisia ma lo'u agaga; na te ta'ita'i ia te au i ala o le amiotonu ona o lona suafa”
— samoan english translated bible,
“lalo o le Tulafono o Fanua ma Suafa 1981, e lagolago ai le mau a le vaega lava latou. O suafa Luafatāsaga ua iai lo'u aiga; faamaonia foi ma le tofia o Logologo ma Maanaima la”
— Environment Forum, mnre.gov.ws
“Samoa Observer Award Winning Newspaper in Samoa, Online Shop, Online Classifieds, Advertisement, Mini Bookstore, Travel Information and Booking, Photo Gallery Fa'afotutupu suafa e 11 aiga Sa Lepale. Tusia: Marieta Heidi Ilalio. O le taeao ananafi i le itula e 7:00 na faataunuuina ai le fa'”
— Tala Fou Samoa, samoaobserver.ws
“Ua Faamausili Pat Ah Him (Alo Alii)? kafefe e, sole ile mea ua oo ai samoa o gei suafa e ga'o i luga lava o le forum e mamalu ai.. se'i uma le fogo oga koe valaau aku lea i le faasalalauga aloaia aku o”
— Ua Faamausili Pat Ah Him (Alo Alii)? kafefe e, sole ile mea,
“O le a se'i e a'u le suafa MVP mai AC.. hehe. Crowds for Rugby tournaments 2010. http://forum.planet-/index.php?t=msg&goto O le a se'i e a'u le suafa MVP mai AC.. hehe. Ioe ao lea e faaoao atu si tama ma pei sa tatau one fai se”
— Planet Rugby: Planet Rugby Chat => The 'SACRED SEA' of, forum.planet-
Keywords
related keywords for suafa
Similar
similar for suafa
- ona
- lona
- ae
- lana
- samoa
- mafua
- tagata
- tina
- suafa
- toe
- tau
- fanau
- alo
- ulu
- maua
- ua
- iai
- teine
- fonoti
- aiga
- outou
- tuala
- iliili
- tupua
- tupu
- siamani
- tafa
- ifa
- gafa
- savaii
- aee
- aga
- oe
- atua
- tui
- usu
- lotofaga
- aiga tupu
- nafanua
- lufilufi
- ile
- matou
- suli
- aua
- mataia
- vaimoso
- lava
- mea
- vaega
- matua
- latou
- loo
- atu
- nisi
- tatou
- kovana
- togiola tulafono
- pei
- afai
- uina
- matai
- vagana
- tulaga
- samoa news
- faia
- tasi
- tuaolo
- isi
- tufele
- avea
- tautua
- paia
- tusi
- faa samoa
- god
- muamua
- dreams
- pea
- samoan community
- talofa lava
- manuia
- pacific islands
- alofa
- taea
- pec
- oga
- pasifika
- education centre
- gagana samoa
- language
- samoan language
- tarisi
- tongan language
- niue
- language tutor
- learners
- apea
- mele
- pili
- upolu


text:
$10,000 fai meaalofa ai Amerika Samoa ia Samoa
O se tanoa ma se tupe e $10,000 na fai meaalofa atu ai le teritori o Amerika Samoa ia Samoa, i le faamanatuina o le 50 tausaga o lana Iupeli Auro i le vaiaso na te’a nei, ma na saunoa le kovana sili o le atunuu ia Togiola Tulafono, o le tanoa lenei sa fau faapitoa ina ia faailoa atu ai le sootaga o Samoanalua i le lumana’i.
O lenei tanoa tele sa fausia mai i se laau na saili mai i le vaomatua o le afioaga o Vatia, lea fo’i na molimauina e le atunuu i luga o le televise ina ua tauaao atu e fai ma meaalofa a Amerika Samoa mo Samoa i Sisifo.
Saunoa Togiola e faapea, na mafua ona manatu e fausia se tanoa tele e fai meaalofa atu ai ia Samoa, ina ia mafai ai pea ona faataua tulaga faaleaganuu i le va nonofo o Samoanalua.
“O le uiga o le tanoa lea sa tuuina atu, e ui ou te taofi e le mafai ona toe tuu faatasi Samoa i sona malo e tasi, ma, atonu e i ai ni aso e alu alu o le a taofi eseese taitai o le atunu i tupulaga o i lumanai, a ia silafia e Samoa, o le tanoa lea tatou te alofi ma fesilafa’i ai, ia aua lava nei motu le tanoa, o lo ta sootaga faa Samoa lena na faavae mai ai Samoa,” o le saunoaga lea a le afioga i le matua ia Togiola.
O loo ta faa taamilo i le tino o le tanoa le ata o le 50 tausaga o le malo sa’oloto o Samoa, faatasi ai ma le ata o lana tagavai o loo ta faataamilo i lona tino.
Fai mai le alii kovana i lana saunoaga, na ootia lona loto i le autu o le malelega a le Ao o le malo o Samoa ia Tui Atua Tupua Tamasese Efi, ina ua ia saunoa e faapea, “O Samoa e le o se malo, o le uso ma le aiga,” ma ua o tutusa ai le autu o le lauga o le fu’a ma le faamoemoe e pei ona momoli atu e Amerika Samoa i lana meaalofa mo Samoa, ina ia faatumauina pea le va faaleaganuu sa soifua mai ai Samoa i aso ua mavae, e ui o lea ua eseese faigamalo ae o Samoa lava ia o le aiga e tasi.
Na faaaoga e le alii kovana lana polokalame i le faaiuga o le vaiaso na te’a nei e faaleo mai ai le agaga faafetai o le malo, i afioaga ma au taaalo na fai mai sui o le atunuu i le faamanatuina o le fu’a a Samoa, ona o tapenaga lelei ma le matagofie sa latou alo atu i ai.
E le gata o le afioaga i Aasu lea na taitai atu e le afioga i le alii Senatoa ia Lualemana Faoa, ae faapea foi i le itumalo o Alataua i Sisifo lea na taitaia atu e le afioga i le Fofoga Fetalai o le Maota o Sui, le tofa Savali Talavou Ale.
“Faafetai i lo outou agalelei ma le lagolagoina o le faatalauula mai o le malo o Samoa, mo so tatou sao i le faamanatuina o lona aso fiafia, faafetai le tapena faafetai foi le faaeaea malo,” o le saunoaga lea a le alii kovana.
Na molimauina uma e le atunuu i luga o le tautua a le alaata o le TV3 mai Samoa tulaga mataina ma le matagofie sa i ai faafiafiaga a Alataua, Aasu faapea ai ma Vailoa-tai i taimi o a latou faafiafiaga, e oo lava foi i le au kirikiti a le afioaga o Vatia lea na sola mai ma le talita o le siamupini ina ua faiaina ai au mai Upou, Savaii ma Niu Sila.
Na faaiu le malaga a le alii kovana ma lana masiofo i Samoa ina ua laua tuu faatasia ma le Sui Amapasa o Amerika Samoa se aiga fiafia, ma valaaulia ai taitai o le malo o Samoa faapea ai ma taitai o isi atumotu e oo atu i le taimi lea e le’i toe fo’i atu, mo se avanoa latou te mafuta faatasi ai, ma momoli atu ai le agaga faafetai o le Ao o le malo o Samoa ma le alii palemia ia Tuilaepa Sailele Malielegaoi, e tusa ai o faaaloaloga uma sa faia mo le faamanatuina o le fu’a.
Saunoa Togiola, e ui lava foi sa faalogoina le muimui o nisi o le atunuu ona o tapenaga sa faia mo Samoa, ae o le a faagalo le muimui ae saili pea i luma se ai mo le atunuu.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
TOLOFUAVALELEI: “E LE PALA'A'AI SAMOA”
Na te'ena e le afioga i le ali'i faipule ia Tolofuavalelei Falemoe Leiataua manatu o ni isi mai le teritori e fa'apea, ua mafua ona le vala'aulina le Aeto mai Pago Pago e tausinio i le tu'uga fautasi o le fu’a a Samoa ia Iuni, ona e i ai le lagona pala'ai e ono sola le Aeto ma le siamupini o tu'uga fautasi.
“E leai se agaga fa'apena i le Palemia ma le Komiti o le Fu’a, e le pala'a'ai fo'i Samoa ma la latou fa'ai'uga ua faia, na pau le manatu o le komiti, ia toe fa'aolaola ituaiga tu'uga fautasi sa amata mai ai Samoa ina ua fa'atoa sisi lana ulua’i fu’a i le 50 tausaga talu ai,” o le fetalaiga lea a le tofa Tolofuavalelei, o ia fo'i lea o le isi Ta'ita'ifono o le Komiti o le Fu’a a Samoa, lea o lo o tapenaina sauniuniga o la latou Iupeli Auro lea o le a amata fa'amanatu i le fa'ai'uga o le masina nei mo le umi e tasi le vaiaso.
E felanulanua’i finagalo o le atunu'u na fa'ao'o mai i le Samoa News ina ua fa'alauiloa e le tofa Tolofuavalelei i le masina na te’a nei le fa'ai'uga a le komiti o le fu’a a Samoa, e le fa'atagaina ai ni fautasi e fausia i fausaga fa'aonapo nei, ma fa'aaoga foe sipuni e tausinio i le tu'uga o le fu’a.
Na ta'ua e ni isi o le atunu'u i le Samoa News e fa'apea, e tasi lava le mafua'aga ua ala ai ona le mana'o Samoa e vala'aulia ituaiga fautasi ia e i ai le Aeto mai Pago Pago, ona e mumusu i sola le Aeto ma le siamupini, e pei fo’i ona latou matauina i le tu'uga i le tausaga na te’a nei, lea na toeitiiti ai lava mua le Aeto i le va'a o le Segavao II i se tu'uga mataina ma le finau.
Na ta'ua e ni isi o tamali'i e fiafia i le ta'aloga o le tu'uga fautasi, sa tatau lava ia Samoa ona fai se tu'uga fa'apitoa mo fautasi ia o lo o alo i le foe sipuni ina ia fa'aaoga ai le tautiga o afio'aga ma latou fautasi.
O le vaiaso nei na fa'alauiloa aloa'ia ai e le Ofisa o Mata'upu Tau Samoa e fa'apea, ua leai se fautasi e malaga atu i le vala'aulia a Samoa, ona ua utiuti le taimi e toe fai ai ni tapenaga mo mea e pei ona mana'omia.
Saunoa Tolofuaivalelei ina ua fesiligia e le Samoa News, atonu o le a toe maua se isi avanoa i le sisigafu’a o le tausaga fou, ona maua lea o se isi avanoa e vala'aulia ai ituaiga fautasi ia e fausia i fausaga fa'aonapo nei.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.